[image: ]

www.daf-yomi.com
afchunk.xhtml
讞讙讬讙讛 讚 注"讗



讟拽住讟 讛讚祝





	讻诪讬 砖谞讙讞 砖讜专 讞诪讜专 讜讙诪诇 讜谞注砖讛 诪讜注讚 诇讻诇 讗诪专 专讘 驻驻讗 讗讬 砖诪讬注 诇讬讛 诇专讘 讛讜谞讗 讛讗 讚转谞讬讗 讗讬 讝讛讜 砖讜讟讛 讝讛 讛诪讗讘讚 讻诇 诪讛 砖谞讜转谞讬诐 诇讜 讛讜讛 讛讚专 讘讬讛 讗讬讘注讬讗 诇讛讜 讻讬 讛讜讛 讛讚专 讘讬讛 诪诪拽专注 讻住讜转讜 讛讜讗 讚讛讜讛 讛讚专 讘讬讛 讚讚诪讬讗 诇讛讗 讗讜 讚诇诪讗 诪讻讜诇讛讜 讛讜讛 讛讚专 转讬拽讜: 讜讟讜诪讟讜诐 讜讗谞讚专讜讙讬谞讜住 讻讜': 转谞讜 专讘谞谉 讝讻讜专 诇讛讜爪讬讗 讗转 讛谞砖讬诐 讝讻讜专讱 诇讛讜爪讬讗 讟讜诪讟讜诐 讜讗谞讚专讜讙讬谞讜住 讻诇 讝讻讜专讱 诇专讘讜转 讗转 讛拽讟谞讬诐 讗诪专 诪专 讝讻讜专 诇讛讜爪讬讗 讗转 讛谞砖讬诐 讛讗 诇诪讛 诇讬 拽专讗 诪讻讚讬 诪爪讜转 注砖讛 砖讛讝诪谉 讙专诪讗 讛讜讗 讜讻诇 诪爪讜转 注砖讛 砖讛讝诪谉 讙专诪讗 谞砖讬诐 驻讟讜专讜转 讗爪讟专讬讱 住诇拽讗 讚注转讱 讗诪讬谞讗 谞讬诇祝 专讗讬讬讛 专讗讬讬讛 诪讛拽讛诇 诪讛 诇讛诇谉 谞砖讬诐 讞讬讬讘讜转 讗祝 讻讗谉 谞砖讬诐 讞讬讬讘讜转 拽诪''诇 讗诪专 诪专 讝讻讜专讱 诇讛讜爪讬讗 讟讜诪讟讜诐 讜讗谞讚专讜讙讬谞讜住 讘砖诇诪讗 讗谞讚专讜讙讬谞讜住 讗爪讟专讬讱 住诇拽讗 讚注转讱 讗诪讬谞讗 讛讜讗讬诇 讜讗讬转 诇讬讛 爪讚 讝讻专讜转 诇讬讞讬讬讘 拽诪''诇 讚讘专讬讛 讘驻谞讬 注爪诪讜 讛讜讗 讗诇讗 讟讜诪讟讜诐 住驻讬拽讗 讛讜讗 诪讬 讗爪讟专讬讱 拽专讗 诇诪注讜讟讬 住驻讬拽讗 讗诪专 讗讘讬讬 讻砖讘讬爪讬讜 诪讘讞讜抓 讗诪专 诪专 讻诇 讝讻讜专讱 诇专讘讜转 讗转 讛拽讟谞讬诐 讜讛转谞谉 讞讜抓 诪讞专砖 砖讜讟讛 讜拽讟谉 讗诪专 讗讘讬讬 诇讗 拽砖讬讗 讻讗谉 讘拽讟谉 砖讛讙讬注 诇讞讬谞讜讱 讻讗谉 讘拽讟谉 砖诇讗 讛讙讬注 诇讞讬谞讜讱 拽讟谉 砖讛讙讬注 诇讞讬谞讜讱 讚专讘谞谉 讛讬讗 讗讬谉 讛''谞 讜拽专讗 讗住诪讻转讗 讘注诇诪讗 讜讗诇讗 拽专讗 诇诪讗讬 讗转讗 诇讻讚讗讞专讬诐 (讚转谞谉) 讗讞专讬诐 讗讜诪专讬诐 讛诪拽诪抓 讜讛诪爪专祝 谞讞砖转 讜讛讘讜专住讬 驻讟讜专讬谉 诪谉 讛专讗讬讬讛 诪砖讜诐 砖谞讗诪专 {砖诪讜转 讻讙-讬讝} 讻诇 讝讻讜专讱 诪讬 砖讬讻讜诇 诇注诇讜转 注诐 讻诇 讝讻讜专讱 讬爪讗讜 讗诇讜 砖讗讬谞谉 专讗讜讬讬谉 诇注诇讜转 注诐 讻诇 讝讻讜专讱: 谞砖讬诐 讜注讘讚讬诐 砖讗讬谞谉 诪砖讜讞专专讬诐 讜讻讜': 讘砖诇诪讗 谞砖讬诐 讻讚讗诪专谉 讗诇讗 注讘讚讬诐 诪谞诇谉 讗诪专 专讘 讛讜谞讗 讗诪专 拽专讗 {砖诪讜转 讻讙-讬讝} 讗诇 驻谞讬 讛讗讚讜谉 讛' 诪讬 砖讗讬谉 诇讜 讗诇讗 讗讚讜谉 讗讞讚 讬爪讗 讝讛 砖讬砖 诇讜 讗讚讜谉 讗讞专 讛讗 诇诪讛 诇讬 拽专讗 诪讻讚讬 讻诇 诪爪讜讛 砖讛讗砖讛 讞讬讬讘转 讘讛 注讘讚 讞讬讬讘 讘讛 讻诇 诪爪讜讛 砖讗讬谉 讛讗砖讛 讞讬讬讘转 讘讛 讗讬谉 讛注讘讚 讞讬讬讘 讘讛 讚讙诪专 诇讛 诇讛 诪讗砖讛 讗诪专 专讘讬谞讗 诇讗 谞爪专讻讛 讗诇讗 诇诪讬 砖讞爪讬讜 注讘讚 讜讞爪讬讜 讘谉 讞讜专讬谉 讚讬拽讗 谞诪讬 讚拽转谞讬 谞砖讬诐 讜注讘讚讬诐 砖讗讬谞谉 诪砖讜讞专专讬谉 诪讗讬 砖讗讬谞谉 诪砖讜讞专专讬谉 讗讬诇讬诪讗 砖讗讬谞谉 诪砖讜讞专专讬谉 讻诇诇 诇讬转谞讬 注讘讚讬诐 住转诪讗 讗诇讗 诇讗讜 砖讗讬谞谉 诪砖讜讞专专讬谉 诇讙诪专讬 讜诪讗讬 谞讬谞讛讜 诪讬 砖讞爪讬讜 注讘讚 讜讞爪讬讜 讘谉 讞讜专讬谉 砖''诪: 讜讛讞讬讙专 讜讛住讜诪讗 讜讞讜诇讛 讜讛讝拽谉: 转谞讜 专讘谞谉 {砖诪讜转 讻讙-讬讚} 专讙诇讬诐 驻专讟 诇讘注诇讬 拽讘讬谉 讚讘专 讗讞专 专讙诇讬诐 驻专讟 诇讞讬讙专 讜诇讞讜诇讛 讜诇住讜诪讗 讜诇讝拽谉 讜诇砖讗讬谞讜 讬讻讜诇 诇注诇讜转 讘专讙诇讬讜 讜砖讗讬谞讜 讬讻讜诇 诇注诇讜转 讘专讙诇讬讜 诇讗转讜讬讬 诪讗讬 讗诪专 专讘讗 诇讗转讜讬讬





专砖"讬





	讻诪讜 砖谞讙讞 砖讜专 讞诪讜专 讜讙诪诇. 讚讘讘讗 拽诪讗 (讚祝 诇讝.) 讚谞注砖讛 诪讜注讚 诇讻诇 讜诇讗 讗诪专讬谞谉 注讚 砖讬讛讗 诪讜注讚 讘砖诇砖讛 讘讻诇 诪讬谉 讜诪讬谉 讚讛讜讗讬诇 讜讛讜注讚 砖诇砖讛 谞讙讬讞讜转讬讜 讘砖诇砖讛 诪讬谞讬谉 讗讬谉 讝讛 诪拽驻讬讚 注诇 诪讬谉 讗讞专 讗祝 讻讗谉 诇讗 讘讗讜 砖诇砖讛 讚讘专讬诐 诇讬讚讜 讘讘转 讗讞转 讗诇讗 讻讜诇谉 诪砖讜诐 砖讟讜转: 讗讬 砖诪讬注讗 诇讬讛. 讛讗 讚转谞讬讗 讚诪砖诪注 讘讚讘专 讗讞讚 诪讞讝讬拽讬谉 讗讜转讜 讘砖讜讟讛 讛讜讛 讛讚专 讘讬讛: 讝讻讜专. 讗诐 谞讗诪专 讝讻讜专 讗讬谉 诇讱 诇讛讜爪讬讗 讗诇讗 讗转 讛谞砖讬诐 注讻砖讬讜 砖谞讗诪专 讝讻讜专讱 讘讗 诇讛讜爪讬讗 讗祝 讟讜诪讟讜诐 讜讗谞讚专讜讙讬谞讜住 注诐 讛谞砖讬诐: 谞砖讬诐 驻讟讜专讜转. 讘驻''拽 讚拽讚讜砖讬谉 (讚祝 诇讚:) 讬诇驻讬谞谉 诇讛: 诪讛拽讛诇. 讚讛讜讬 谞诪讬 诪爪讜转 注砖讛 砖讛讝诪谉 讙专诪讗 讜谞砖讬诐 讞讬讬讘讜转: 讗转讗 拽专讗 诇诪注讜讟讬 住驻讬拽讗. 讘转诪讬讛 诇诪讛 诇讬 拽专讗 诪讛讬讻讗 转讬转讬 诇谉 诇讞讬讜讘讬讛: 讻砖讘讬爪讬讜 诪讘讞讜抓. 讗诇讗 砖讛讙讬讚 讟诪讜谉 讚讛讗 讜讚讗讬 讝讻专 讛讜讗 讛诇讻讱 讗讬爪讟专讬讱 拽专讗 诇诪注讜讟讬: 讛诪拽诪抓. 诪驻专砖 讘诪住讻转 讻转讜讘讜转 (讚祝 注讝.) 讛诪拽诪抓 讘讬讚讜 爪讜讗转 讻诇讘讬诐 讜讗讜诪专 讗谞讬 讻讬 诇转拽谉 讘讛谉 注讜专讜转 砖拽讜专讬谉 拽讜专讚讜讜''谉 砖诪注讘讚讬诐 讗讜转谉 讘爪讜讗转 讻诇讘讬诐: 讜讛诪爪专祝 谞讞砖转. 砖诪爪专驻讜 讘诪拽讜诐 砖讞讜驻专讬谉 讗讜转讜 诪谉 讛拽专拽注 讻讚诪驻专砖 讘诪住讻转 讻转讜讘讜转 (砖诐) 讜讻诇 讗诇讜 专讬讞谉 专注 讜讗讬谉 讬讻讜诇讬谉 诇注诇讜转 注诐 讞讘讬专讬讛诐: 讻讚讗诪专谉. 讝讻讜专 诇讛讜爪讬讗 讗转 讛谞砖讬诐: 诇讛 诇讛 诪讗砖讛. 讻转讬讘 讛讻讗 讜讻转讘 诇讛 (讚讘专讬诐 讻讚) 讜讻转讬讘 讛转诐 讗讜 讞驻砖讛 诇讗 谞转谉 诇讛 (讜讬拽专讗 讬讟): 诇讗 谞爪专讻讛 讻讜'. 诪讬讛讜 诇诪砖谞讛 讗讞专讜谞讛 讛讜讗讬诇 讜讘讬讚讬谞讜 诇讻讜祝 讗转 专讘讜 讞讬讬讘 讚讗讬谉 诇讜 讗诇讗 讗讚讜谉 讗讞讚: 讚讘专 讗讞专 讻讜'. 驻专讟 诇讘注诇讬 拽讘讬谉 诪驻注诪讬诐 谞驻拽讗 讻讚讗诪专讬谞谉 诇注讬诇 讛诇讻讱 专讙诇讬诐 诇诪注讜讟讬 诪讬 砖爪专讬讱 诪砖注谞转 讗讞专转 诇讘讚 诪专讙诇讬讜:





转讜住驻讜转





	讗讜 讚诇诪讗 诪讻讜诇讛讜. 诪讬 讗诪专讬谞谉 讚讻讬讜谉 讚诪拽专注 讚讚诪讬 诇讛讗讬 讛讚专 讘讬讛 讙诐 诇讗讬谞讱 讚讞砖讬讘 讘讛讚讬 诪拽专注 讛讚专 讘讬讛 讗讜 讚诇诪讗 诪讛讗讬 诇讞讜讚讬讛: 讝讻讜专讱. 诇讛讜爪讬讗 讟讜诪讟讜诐 讜讗谞讚专讜讙讬谞讜住. 讘讬专讜砖诇诪讬 讘注讬 诪讛 讗诪专 专讘讬 讬讛讜讚讛 讘讗谞讚专讜讙讬谞讜住 讚砖诪注讬谞谉 诇讬讛 讚诪转讬专 讚诪讞诇诇讬谉 注诇讬讜 砖讘转 谞砖诪注谞讗 诪谉 讛讚讗 专讘讬 讬讜讞谞谉 讘谉 讚讛讘讗讬 讘砖诐 专讘讬 讬讛讜讚讛 讗讜诪专 讗祝 讛住讜诪讗 讜诇讬转 讘专 谞砖 讗诪专 讗祝 讗诇讗 讚讛讜讛 诪讜讚讛 注诇 拽讚诪讬讬转讗 讻讜' 讜诪讜拽讬 讟注诪讗 讚讛转诐 讙讘讬 砖讘转 讚专讬砖 讝讻专 诪讛 转诇诪讜讚 诇讜诪专 注专诇 讗驻讬诇讜 诪拽爪转 注专诇 讜讛讻讗 讻诇 讝讻讜专讱 驻专讟 诇讟讜诪讟讜诐 讜讗谞讚专讜讙讬谞讜住: 讗诇讗 讟讜诪讟讜诐 住驻讬拽讗 讛讜讗. 讜讗注''讙 讚讗谞讚专讜讙讬谞讜住 谞诪讬 住驻讬拽讗 讛讜讗 [讗驻''讛 诪讞讬讬讘讬] 诪讟注诐 诪拽爪转 讝讻讜专讱 讻讚讗诪专 讛砖''住 讗诇讗 讟讜诪讟讜诐 讛讜讗讬诇 讜谞砖讬诐 驻讟讜专讜转 讜讛讗讬 讗讬诪讗 讗砖讛 讛讜讛 诪诪讬诇讗 讛讜讛 驻讟专讬谞谉 诇讬讛 讻讬 讛讬讻讬 讚诇讗 诇讬讬转讬 讞讜诇讬谉 诇注讝专讛 讜讗''转 讘谞讚讛 驻专拽 讛诪驻诇转 (讚祝 讻讞: 讜砖诐) 诪驻拽讬谞谉 诪讝讻专 [注讚 谞拽讘讛 转砖诇讞讜] (讘诪讚讘专 讛) [讝讻专] 讜讚讗讬 谞拽讘讛 讜讚讗讬转 讜诇讗 讟讜诪讟讜诐 讜讗谞讚专讜讙讬谞讜住 讜诇讗 驻专讬讱 诪讬讚讬 讗讜诪专 讛专''讬 讚讛转诐 讗讬讻讗 转专讬 拽专讗讬 讜诪驻讬拽 诇讬讛 诪讬讬转讜专讗 讚拽专讗 讗讘诇 讛讻讗 诇讬讻讗 讗诇讗 讞讚 拽专讗 讛诇讻讱 讬砖 诇讗讜拽讜诪讗 讘讗谞讚专讜讙讬谞讜住 诪讟注诐 讚拽讗诪专 讜诇讛讻讬 驻专讬讱 诇讬讛 讘讘讻讜专讜转 讘驻' 注诇 讗诇讜 诪讜诪讬谉 (讚祝 诪讗: 讜砖诐) 讘讙诪专讗 讚专讘讬 讬砖诪注讗诇 讗讬谉 诇讱 诪讜诐 讙讚讜诇 诪讝讛 讗谞讚专讜讙讬谞讜住 住驻讬拽讗 讛讜讗 讗讬爪讟专讬讱 拽专讗 诇诪注讜讟讬 住驻讬拽讗 讜讻谉 讘驻专拽 讚诐 砖讞讬讟讛 (讻专讬转讜转 讻讗.) 讙讘讬 讻讜讬 讜讘专讬砖 驻专拽 讘转专讗 讚讬讜诪讗 (讚祝 注讚.) 讚讘讻诇 讛谞讬 诇讬讻讗 专拽 诪讞讚讗 拽专讗 讜讘讛讻讬 讬转讻谉 讛讛讬讗 讚砖讬诇讛讬 讛注专诇 (讬讘诪讜转 讚祝 驻讗.) 拽讗诪专 专讘讬 砖诪注讜谉 讗谞讚专讜讙讬谞讜住 讝讻专 诪讗讻讬诇 讘转专讜诪讛 讜讗诇讜 讘驻专拽 注诇 讗诇讜 诪讜诪讬谉 (讘讻讜专讜转 讚祝 诪讘.) 讗诪专 专讘讬 砖诪注讜谉 讘谉 讬讛讜讚讛 讘砖诐 专讘讬 砖诪注讜谉 讛专讬 讛讜讗 讗讜诪专 讛讝讻专 诇讛讜爪讬讗 讟讜诪讟讜诐 讜讗谞讚专讜讙讬谞讜住 讗诇讗 讜讚讗讬 讛转诐 拽专讗 讬转讬专讗 讛讝讻专 讜讘驻专拽 拽诪讗 讚讘''诪 (讚祝 讝.) 讛注砖讬专讬 讜讚讗讬 讗诪专 专讞诪谞讗 讜诇讗 住驻拽 讜诇讗 驻专讬讱 讗爪讟专讬讱 拽专讗 诇诪注讜讟讬 住驻拽 讚讻讜诇讗 拽专讗 讬转讬专讗 诇讛讻讬 讜讘砖讬诇讛讬 驻''拽 讚讞讜诇讬谉 (讚祝 讻讘: 讜砖诐) 讙讘讬 转讞讬诇转 讛爪讬讛讜讘 砖讘讝讛 讜砖讘讝讛 砖驻住讜诇 驻专讬讱 诇讬讛 讗爪讟专讬讱 拽专讗 诇诪注讜讟讬 住驻讬拽讗 诪转讜专讬诐 讜讘谞讬 讬讜谞讛 诪诪讛 谞驻砖讱 讗讜 拽讟谉 讗讜 讙讚讜诇 讛讜讬 讜讻砖专 诇讞讚讗 诪讬谞讬讬讛讜 讜拽诪讬 砖诪讬讗 讙诇讬讗 讛讬讗 讜诇讗 诇诪注讜讟讬 专拽 讗讞讚 讜诇讬转讻砖专 讙讘讬 讗讬讚讱 讘砖诐 专讘讬 讬爪讞拽 讘谉 讘专讜讱 爪''注 讜讬砖 诇讛拽砖讜转 诇讬讬转讬 注诇 转谞讗讬 讜讗诐 讛讜讗 讗砖讛 诇讬讛讜讬 谞讚讘讛 讜讗驻讬诇讜 诇诪''讚 谞讚专讬诐 讜谞讚讘讜转 讗讬谉 拽专讬讘讬谉 讘讬讜''讟 诇讬拽专讘讜 诇诪讞专 讚砖驻讬专 注讚讬祝 讗驻讬诇讜 诇诪讗谉 讚讗诪专 转砖诇讜诪讬谉 讚专讗砖讜谉 讻讚驻讬' 诇注讬诇 (讚祝 讘.) 讜讬''诇 讚诪讘讟诇 诇讬讛 诪住诪讬讻讛 讜讗注''讙 讚住诪讬讻讛 诇讗 诪讬注讻讘讗 讻讚讗讬转讗 讘讬讜诪讗 (讚祝 讛.) 诪讻诇 诪拽讜诐 诇讻转讞讬诇讛 讗讬谉 诇谞讜 诇转拽谉 拽专讘谉 讻讚讬 诇讘讟诇讜 诪住诪讬讻讛 讚讛讻讬 拽讗诪专 讛砖''住 驻专拽 讛讗砖讛 讘驻住讞讬诐 (讚祝 驻讟.) 讙讘讬 讛' 砖谞转注专讘讜 驻住讞讬讛谉 讜谞诪爪讗 讬讘诇转 讘讗讞讚 诪讛谉 讜诇讗 讚诪讬 诇注专诇 讜讟诪讗 诪砖诇讞讬谉 拽专讘谞讜转讬讛谉 讜讙诐 诇拽诪谉 诪诪注讟讬谞谉 诇讬讛 诪砖讜诐 讚讻诇 砖讬砖谞讜 讘讘讬讗讛 讬砖谞讜 讘讛讘讗讛 讜诇讗 诪砖讜诐 住诪讬讻讛 讚讛转诐 讙讘专讗 讘专 讞讬讜讘讗 讜讗专讬讗 讛讜讗 讚专讘讬注讗 注诇讬讛 砖讗讬谞讜 讬讻讜诇 诇住诪讜讱 讗讘诇 讛讗讬 诇讗讜 讘专 讞讬讜讘讗 讛讜讬 讚讗讬诪讗 讗讬转转讗 讛讜讗 讗讘诇 讛讗 拽''诇 讚转讬驻砖讜讟 诪讛讻讗 讚住诪讬讻讛 讘讻诇 讻讞讜 讘注讬谞谉 讚讗讬 讘讗拽驻讜讬讬 讬讚讬讜 诇讬讬转讬 讜诇讬转谞讬 讜诇住诪讜讱 讚讛讻讬 驻专讬讱 诇拽诪谉 驻专拽 砖谞讬 (讚祝 讟讝:) 讜讗讬讻讗 诇诪讬诪专 讚讘讻诇 注谞讬谉 诪诪注讟 诇讬讛 拽专讗: 诇讗 谞爪专讻讛 讗诇讗 诇讞爪讬讜 注讘讚 讜讞爪讬讜 讘谉 讞讜专讬谉. 讜诇讗 转讬诪讗 讚拽讗讬 注诇讬讛 讙''砖 讚诇讛 诇讛 诪讗砖讛 讜拽砖讛 讚注诇讬讛 讻转讬讘 讗讜 讞讜驻砖讛 诇讗 谞讬转谉 诇讛 讜诪讜拽讬 诇讛 专讘讬 注拽讬讘讗 讘讛砖讜诇讞 (讙讬讟讬谉 讚祝 诪讗: 讜砖诐) 讜讘讻专讬转讜转 (讚祝 讬讗.) 讘讞爪讬讛 砖驻讞讛 讜讞爪讬讛 讘转 讞讜专讬谉 讜讬''诇 诪讻诇 诪拽讜诐 讗爪讚 注讘讚讜转 讻转讬讘 讻讚诪讜讻讞 拽专讗 讗讜 讞讜驻砖讛 诇讗 谞讬转谉 诇讛 讗讱 拽砖讛 讛讻讗 诪砖诪注 讘讞爪讬讜 注讘讚 诇驻讬 诪砖谞讛 讗讞专讜谞讛 讞讬讬讘 讚诇驻讬 诪砖谞讛 专讗砖讜谞讛 拽讬讬诪讗 讛讻讗 讻讚讗讬转讗 诇注讬诇 专讬砖 诪讻讬诇转讬谉 讜讗诇讜 讘讙讬讟讬谉 专讬砖 讛砖讜诇讞 (讚祝 诪讘:) 诪讬讘注讬 诇讬讛 诪讬 砖讞爪讬讜 注讘讚 讗诐 讬砖 诇讜 拽谞住 讗讜 诇讗 砖诇砖讬诐 砖拽诇讬诐 讬转谉 诇讗讚谞讬讜 讗诪专 专讞诪谞讗 讜讛讗讬 讗讚讜谉 讛讜讗 讜诇驻讬 诪砖谞讛 讗讞专讜谞讛 拽讗讬 讚拽讗诪专 讛转诐 诪讗讬 诇讗讜 诇驻讬 诪砖谞讛 讗讞专讜谞讛 讜讗讬诇讜 讛讻讗 驻砖讬讟讗 诇谉 讚讗讬谉 诇讜 讗诇讗 讗讚讜谉 讗讞讚 讜讬砖 诇讚讞讜转 讚注讚 讻讗谉 诇讗 诪讞讬讬讘讬 诇讬讛 讛讻讗 讗诇讗 诪砖讜诐 讚注讜诪讚 诇讻讜祝 讗转 专讘讜 讻诪讗谉 讚砖讬讞专专 讚诪讬. 讗讘诇 讛转诐 讻讬讜谉 讚诪讬转 讗讙诇讬讗 诪讬诇转讗 讚诇讗 讛讜讛 注讜诪讚 诇砖讞专讜专 讜讛转诐 讘讻专讬转讜转 (讚祝 讬讗.) 诪转专抓 讛专''讬 讘注谞讬谉 讗讞专:





专讘讬谞讜 讞谞谞讗诇

砖讜讟讛 驻讟讜专 诪谉 讛专讗讬讬讛:
转"专 讗讬讝讛讜 砖讜讟讛 讝讛 讛讬讜爪讗 讬讞讬讚讬 讘诇讬诇讛 讜讛诇谉 讘讘讬转 讛拽讘专讜转 讜讛诪拽专注 讗转 讻住讜转讜 专讘 讛讜谞讗 讗诪专 注讚 讚注讘讚讬谞讛讜 讻讜诇讛讜 专' 讬讜讞谞谉 讗诪专 讜讗驻讬诇讜 讗讞讚 诪讛谉 讜讛讜讗 讚注讘讚讬谞讛讜 讚专讱 砖讟讜转 讜拽讬讬"诇 讻专' 讬讜讞谞谉 讚转谞讬讗 讗讬讝讛讜 砖讜讟讛 讝讛 讛诪讗讘讚 讻诇 诪讛 砖谞讜转谞讬谉 诇讜. 



讟讜诪讟讜诐 讜讗谞讚专讜讙讬谞讜住 驻讟讜专讬谉:
转"专 讝讻讜专 诇讛讜爪讬讗 讛谞砖讬诐 砖讛谉 驻讟讜专讜转. 讝讻讜专讱 诇讛讜爪讬讗 讛谞砖讬诐 砖讛谉 驻讟讜专讜转. 讝讻讜专讱 诇讛讜爪讬讗 讟讜诪讟讜诐 讜讗谞讚专讜讙讬谞讜住 讻诇 诇专讘讜转 讛拽讟谞讬诐 讗转讬谞谉 诇讗讜拽讜诪讛 讘拽讟谉 砖讛讙讬注 诇讞讬谞讜讱 讜谞讚讞讛 讚拽讟谞讬诐 砖讛讙讬注讜 诇讞讬谞讜讱 诪讚专讘谞谉 谞讬谞讛讜 讜拽专讗 诇讗 讗转讗 [讗诇讗] 诇讻讚转谞讬讗 讚转谞讬讗 讗讞专讬诐 讗讜诪专讬诐 讛诪拽诪抓 讜讛诪爪专祝 谞讞讜砖转 讜讛讘讜专住拽讬 驻讟讜专讬谉 诪谉 讛专讗讬讬讛 砖谞讗' 讻诇 讝讻讜专讱 讻诇 诪讬 砖讬讻讜诇 诇注诇讜转 注诐 讻诇 讝讻讜专讱 讬爪讗讜 讗诇讜 砖讗讬谞谉 讬讻讜诇讬谉 诇注诇讜转 注诐 讻诇 讝讻讜专讱. 



谞砖讬诐 讜注讘讚讬诐 讗讜拽讬诪谞讛 诪讬 砖讞爪讬讜 注讘讚 讜讞爪讬讜 讘谉 讞讜专讬谉 驻讟讜专讬谉 讘诪砖谞讛 专讗砖讜谞讛 讛讬讗 砖谞讜讬讛 住讬驻讗 讘诪砖谞讛 专讗砖讜谞讛 讜专讬砖讗 讚拽转谞讬 诇讗讬转讜讬讬 诪讬 砖讞爪讬讜 注讘讚 讜讞爪讬讜 讘谉 讞讜专讬谉 讞讬讬讘 [讻诪砖谞讛 讗讞专讜谞讛] 讜诪砖谞讛 诇讗 讝讝讛 诪诪拽讜诪讛 讻诇 诪爪讜讛 砖讛讗砖讛 讞讬讬讘转 注讘讚 讞讬讬讘 讘讛 讚讙诪专 诇讛 诇讛 讻转讬讘 讘砖驻讞讛 讗讜 讞讜驻砖讛 诇讗 谞讬转谉 诇讛 讜讻转讬讘 讘讗砖讛 讜讻转讘 诇讛 住驻专 讻专讬转讜转 讜谞转谉.





讛诪讗讬专讬

讟讜诪讟讜诐 讜讗谞讚专讜讙讬谞讜住 讻讘专 讘讬讗专谞讜 讘诪砖谞讛 砖讛诐 驻讟讜专讬谉 砖谞讗' 讝讻讜专讱 诇讛讜爪讬讗 讟讜诪讟讜诐 讜讗谞讚专讜讙讬谞讜住 讜诪"诪 砖讗诇讜 注诇讬讛 讘讻讗谉 讘砖诇诪讗 讗谞讚专讜讙讬谞讜住 讗爪讟专讬讱 诇诪注讜讟讬讛 住诇拽讗 讚注转讱 讗诪讬谞讗 讛讜讗讬诇 讜讗讬转 讘讬讛 讝讻专讜转 诇讬讞讬讬讘 砖讛专讬 讬砖 讘讜 讝讻专讜转 讘讜讚讗讬 拽诪"诇 讚讘专讬讛 讘驻谞讬 注爪诪讛 讛讬讗 讜诇讗 讛讻专讬注讜 讘讛 讗诐 讝讻专 讗诐 谞拽讘讛 讜谞砖讗专 讘住驻拽 讗诇讗 砖讛讜爪专讻讛 转讜专讛 诇诪注讟讜 讛讜讗讬诇 讜爪讚 讝讻专讜转 谞讻专 讘讜 讛讗 讘砖讗专 诪爪讜转 讞讬讬讘 诪住驻拽 讻诪讜 砖讛讜讝讻专讛 讘转拽讬注转 砖讜驻专 讜讻谉 讘注谞讬谉 诪讬诇讛 砖讗讬谉 诪诇讬谉 讗讜转讜 讘砖讘转 讛讗 讘讞讜诇 诪诇讬谉 讗讜转讜 讜讛讻讗 砖讗谞讬 讚诪讬注讟讬讛 拽专讗 诪驻谞讬 砖讗讬谞讜 住驻拽 讙诪讜专 砖诇讗 讬讛讗 爪专讬讱 诇诪注讟讜 讗诇讗 讟讜诪讟讜诐 住驻讬拽讗 讛讜讗 讜诪讗讬 讗爪讟专讬讱 诇诪注讜讟讬讛 讜讻讬 讗爪讟专讬讱 拽专讗 诇诪注讜讟讬 住驻拽讗 讜讛注诪讬讚讜讛 讘讘讬爪讬讜 诪讘讞讜抓 讜诇注谞讬谉 讛砖讗诇讛 专"诇 讗爪讟专讬讱 拽专讗 讜讻讜' 驻讬' 讘讛 讙讚讜诇讬 讛专讘谞讬诐 讻诇讜诪专 讜诪讛讬讻谉 讛讬讛 讘讗 诇谞讜 诇讞讬讬讘讜 讗讞专 砖讗讬谞讜 讞讬讬讘 讘讜讚讗讬 讜讘诪住讻转 讞讜诇讬谉 讻"讘 讗' 讘转讞诇转 讛爪讬讛讜讘 砖砖讗诇讜 讘讛 讗诐 讛讜讗 住驻拽 讗诐 讘专讬讛 讘驻谞讬 注爪诪讛 讜驻砖讟讜 讘讛 讘专讬讛 讛讜讬 诪讚讗爪讟专讬讱 拽专讗 诇诪注讜讟讬谞讛讜 讚讗讬 住驻拽讗 讛讜讬 诇讗 讗爪讟专讱 拽专讗 诇诪注讜讟讬讛 驻专砖讜讛 讙"讻 讘讚专讱 讝讛 讜讘讗讬住讜专 讞诇讘讜 砖诇 讻讜讬 讘讗讞专讜谉 砖诇 讬讜诪讗 砖讛讘讬讗讜讛 诪讻诇 讞诇讘 讜讗诪专讜 砖诐 诪讚专讘谞谉 讜拽专讗 讗住诪讻转讗 讘注诇诪讗 讚讗讬 诇讗讜 讛讻讬 讗爪讟专讬讱 拽专讗 诇讗讬转讜讬讬 住驻拽讗 驻讬' 砖诐 讚诪讬 讗讬讻讗 住驻拽讗 拽诪讬 砖诪讬讗 谞专讗讛 砖讘讟讜诪讟讜诐 诇讗 讛讬讛 诇讛诐 诇驻专砖 讘讚专讱 讝讛 诪驻谞讬 砖讛讟讜诪讟讜诐 讬砖 讘讜 讝讻专 讜讬砖 讘讜 谞拽讘讛 讜讗讬 讗驻砖专 诇注诪讜讚 注诇讬讜 讘注讜讚讜 住转讜诐 讜诪转讜讱 讻讱 讗祝 诪谉 讛转讜专讛 讜讚讗讬 讗爪讟专讬讱 拽专讗 诇诪注讜讟讬讛 讗讘诇 转讞诇转 讛爪讬讛讜讘 讗驻砖专 诇讘专专 诪谉 讛转讜专讛 讗诐 讙讚讜诇 讗诐 拽讟谉 讜讗讬谉 讛住驻拽 讗诇讗 诪爪讚 讞讜诇砖转 砖讻诇诐 砖诇 讘谞讬 讗讚诐 讜专讗讜讬 诇砖讗讜诇 讘讜 讻谉 讗讘诇 注专诇转讜 砖驻讬' 注专诇转讜 讜讚讗讬 讚讜讞讛 砖讘转 讜诇讗 住驻拽 讜讻谉 讘诪注砖专 砖讗诪专讜 讛注砖讬专讬 讜诇讗 住驻拽 注砖讬专讬 讜讻谉 讘砖注专 拽讜讚诐 诇讘讛专转 住驻拽 讟讛讜专 讘讻诇 讗诇讜 诇讗 砖讗诇讜 讗爪讟专讬讱 拽专讗 讜讻讜' 砖讻诇 砖讗讬 讗驻砖专 诇注诪讜讚 注诇讬讜 讜讚讗讬 讗爪讟专讬讱 拽专讗 讜讻讜' 讜讗"讻 讝讜 砖诇 讟讜诪讟讜诐 诇讗 讛讬讛 诇砖讗讜诇 讘讛 讻谉 讜诪转讜讱 讻讱 驻讬专砖讜讛 讘讚专讱 讝讛 讜讬"诪 讘讜 讗讬 诪讞砖砖 谞拽讘讛 诪诪注讟讬谞谉 诇讬讛 谞讬讞讬讬讘讬讛 谞诪讬 诪住驻拽 讝讻专 讜拽专讗 诇诪注讜讟讬 讗谞讚专讜讙讬谞讜住 诇讞讜讚讬讛 讜讛注诪讬讚讜讛 讘讘讬爪讬讜 诪讘讞讜抓 讜讗驻讬' 讛讻讬 诪讬注讟讬讛 讜诪"诪 谞专讗讬谉 诪讻讗谉 讚讘专讬 拽爪转 讙讗讜谞讬诐 砖讻转讘讜 砖诇讗 谞讗诪专 住驻拽 转讜专讛 诇讛讞诪讬专 讗诇讗 诪讚专讘谞谉 讜讻谉 专讗讬讛 诇讚讘专 讘讗讞专讜谉 砖诇 拽讚讜砖讬谉 注"讙 讗' 讚讘专 转讜专讛 砖转讜拽讬 讻砖专 诪讗讬 讟注诪讗 专讜讘 讻砖专讬诐 讗爪诇讛 讜讗讬 讚讗讝诇讬 讗讬谞讛讜 诇讙讘讛 讻诇 讚驻专讬砖 讜讻讜' 诪讗讬 讗诪专转 讚讗讬讛讬 讗讝诇讛 诇讙讘讬讛讜 讜讛讜讛 诇讬讛 拽讘讜注 讜讻讜' 诪"诪 诇讗 讬讘讗 诪诪讝专 讻转讜' 诪诪讝专 讜讚讗讬 讛讜讗 讚诇讗 讬讘讗 讜讻讜' 讗诇诪讗 讗讬谉 讗住讜专 转讜专讛 讗诇讗 注诇 讛讜讚讗讬 讜诪"诪 讬砖 讞讜诇拽讬谉 诇讜诪专 砖住驻拽 转讜专讛 诪谉 讛转讜专讛 讗住讜专 讜讗诐 诪讝讜 砖诇 砖转讜拽讬 讗讚专讘讛 讗讬 诇讗讜 讚讘注诇诪讗 住驻拽 讗讬住讜专 讻讜讚讗讬 讛讬讛 诇讜 诇讜诪专 讛讜讛 诇讬讛 住驻讬拽讗 讜讻诇 住驻拽 诪讜转专 讚讘专 转讜专讛 讜诇讗 讛讜爪专讱 诇讚专讜砖 诪诪讝专 讜讚讗讬 讛讜讗 讚诇讗 讬讘讗 讜讻讜' 讗诇讗 讜讚讗讬 住驻拽 诪诪讝专 讛讜讗 讚专讘讬讬讛 拽专讗 诇讛转讬专讗 讛讗 讘注诇诪讗 住驻拽讜 讻讜讚讗讬 诇注谞讬谉 讗讬住讜专 讜讗祝 讙讚讜诇讬 讛专讘谞讬诐 驻讬' 砖诐 讚讗讬 诇讗讜 拽专讗 诇讗 讛讜讛 讗诪专讬谞谉 讚诪诪讝专 住驻拽 讬讘讗 讗诇讗 讛讜讛 讗诪专讬谞谉 讘讬讛 讻讻诇 砖讗专 住驻讬拽讬 讗讬住讜专 诇诇拽讜转 注诇 讛讜讚讗讬 讜诇讗住讜专 讗转 讛住驻拽 讜注讜讚 专讗讬讛 诪诪讛 砖讗诪专讜 讘专讗砖讜谉 砖诇 拽讚讜砖讬谉 诇"讟 讗' 注专诇讛 讘讞讜爪讛 诇讗专抓 讛诇讻讛 诇诪砖讛 诪住讬谞讬 讜讛拽砖讜 讜讛讗 转谞谉 住驻拽 注专诇讛 讘住讜专讬讗 诪讜转专 讜转讬专抓 讗讬诪专 讻讱 谞讗诪专讛 讛诇讻讛 住驻拽讗 诪讜转专 讜讚讗讛 讗住讜专 讗诇诪讗 讛讜爪专讻讛 讛诇讻讛 诇讛转讬专 讗转 住驻拽讛 讛讗 诇讗讜 讛讻讬 讻诇 砖谞讗住专 讛讜讚讗讬 诪谉 讛转讜专讛 谞讗住专 讛住驻拽 诪谉 讛转讜专讛 讗诇讗 砖讗讬谉 诇讜拽讬谉 注诇讬讜 诪"诪 讬砖 诇讛砖讬讘 注诇 讛专讗砖讜谞讛 讚讙诇讬 讘诪诪讝专 讜讙诪专讬谞谉 诪讬谞讬讛 诇砖讗专 讗讬住讜专讬谉 讜注诇 讛砖谞讬讛 砖诇讗 讛讜爪专讻讛 讛诇讻讛 讗诇讗 讘诪拽讜诐 砖讛讜讞讝拽 讛讗讬住讜专 讗讘诇 讛讬讻讗 讚诇讗 讗转讞讝拽 讗讬住讜专讗 住驻拽讜 诪讜转专 讜讗诇 转砖讬讘谞讬 讗砖诐 转诇讜讬 讛讬讗讱 诪讘讬讗讬谉 讗讜转讜 砖讘讝讜 讛转讜专讛 讞讬讬讘讛 注诇讬讜 讘驻专讟 讛讜讗讬诇 讜讛讬讛 砖诐 讗讬住讜专 拽讘讜注 讘讜讚讗讬 讜诪"诪 讗注"驻 砖讛诇讻讛 讻谉 砖讗讬谉 讗砖诐 讗诇讗 讘砖转讬 讞转讬讻讜转 讜讗讞转 砖诇 讞诇讘 讘讜讚讗讬 诪"诪 诇诪讗谉 讚讗诪专 讛讻讬 讗祝 讘讞转讬讻讛 讗讞转 住驻拽 讞诇讘 住驻拽 砖讜诪谉 讛讬讗讱 讗诪专讛 讜讛专讬 住驻拽讜 诪讜转专 诇讻转讞诇讛 讜砖诪讗 讝讛讜 注拽专 诪讞诇拽转诐 砖诇讚注转 讛诪爪专讬讱 砖转讬 讞转讬讻讜转 讻诇 住驻拽 诪讜转专 诪谉 讛转讜专讛 讜诇讚注转 讛讗讞专 讗住讜专 讜讛诇讻讛 讻讗讜转讜 讛诪爪专讬讱 砖转讬 讞转讬讻讜转 讻诪讜 砖讻转讘谞讜 讘诪拽讜诪讜 讗诇讗 砖讬砖 专讗讬讛 诇讚注转 砖谞讬讛 诪诪讛 砖讗诪专讜 讘专讗砖讜谉 砖诇 讞讜诇讬谉 讬"讗 讗' 诪谞讗 讛讗 诪讬诇转讗 讚讗诪讜专 专讘谞谉 讝讬诇 讘转专 专讜讘讗 [诪讚拽讗诪专 讜注爪诐 诇讗 转砖讘专讜 讘讜 讜谞讬讞讜砖 砖诪讗 谞讬拽讘 拽专讜诐 砖诇 诪讜讞 讗诇讗 讝讬诇 讘转专 专讜讘讗] 讜诪讗讬 拽讜砖讬讗 讗驻讬' 转讬诪讗 讚诇讗 讗讝诇讬谞谉 讘转专 专讜讘讗 讛谞讬 砖专讜 讚讻诇 住驻拽 讗讬住讜专 诪讜转专 诪谉 讛转讜专讛 讗诇讗 诪住转讘专讗 住驻拽 转讜专讛 诇讛讞诪讬专 诪谉 讛转讜专讛 讛讜讗 讜诪砖讜诐 讛讻讬 讗爪讟专讬讻讬谞谉 诇专讜讘讗 讜诪"诪 讬砖 诇驻专砖 讝讬诇 讘转专 专讜讘讗 诇注砖讜转讜 讛讬转专 讜讚讗讬 砖讛住驻拽 诪"诪 讗讬谉 讛讚讘专 讘专讜专 讘讜 讜讙讚讜诇讬 讛诪讞讘专讬诐 讻转讘讜讛 讻讚注转 专讗砖讜谉 讜讻诪讜 砖谞专讗讛 诇谞讜 诪住讜讙讬讗 讝讜 讜讛讬诇讻讱 讘专讗讬讛 讻诇 住驻拽 驻讟讜专 砖诇讗 诇讛讘讬讗 讞讜诇讬谉 诇注讝专讛 讜讗驻讬' 讘转谞讗讬 砖讗诐 讛讜讗 讝讻专 讬讛讗 专讗讬讛 讜讗诐 谞拽讘讛 讬讛讗 谞讚讘讛 诪"诪 诇讗 讞讬讬讘讜讛讜:



讛诪拽诪抓 讛讜讗 讛诪诇拽讟 爪讜讗转 讻诇讘讬诐 讘讬讚讬讜 诇注讘讚 讛注讜专讜转 讜讛诪爪专祝 谞讞砖转 讘诪拽讜诐 诪讞爪讘讜 讜讛讘讜专住拽讬 讗注"驻 砖讻诇 讗诇讜 专讬讞谉 专注 讜讗讬谉 注讜诇讬谉 注诐 讻诇 讝讻讜专讱 专"诇 注诐 讻诇 讛注讜诇讬谉 砖讛专讬 讗讬谉 讬讻讜诇讬谉 诇讛转讞讘专 注诐 讞讘专讬讛诐 讞讬讬讘讬诐 诇注诇讜转 讜诇讛拽专讬讘 砖讗讬谉 讛诇讻讛 讻讗讞专讬诐 讜讗讚专讘讛 讻诇 诇专讘讜转 讛讜讗 讜诇讗 诇诪注讟 讜讬讟讛专讜 讙讜驻诐 讜诪诇讘讜砖诐 讜讬注诇讜 讜讗讬谉 爪专讬讱 诇讜诪专 讘注诇 专讬讞 讛驻讛 砖讗讬谉 讞诇讬讜 谞讬讻专 诇讻诇 讜讗讬谉 讞讘专讬讜 讘讚诇讬诐 诪诪谞讜:





转讜住驻讜转 专讬"讚

讗诇讗 讟讜诪讟讜诐 住驻讬拽讗 讛讜讗 讗讬爪讟专讬讱 拽专讗 诇诪注讜讟讬 住驻讬拽讗 驻讬专砖 讛诪讜专讛 诇诪讛 诇讬 拽专讗 诪讛讬讻讗 转讬转讬 诇谉 诇讞讬讜讘讗 注讬讬谉 诪讛 砖讛拽砖讬转讬 注诇讬' 讘讘讻讜专讜转 讘驻' 注诇 讗讬诇讜 诪讜诪讬谉:





讚讙诪专 诇讛 诇讛 诪讗砖讛 驻讬' 讜讗注"讙 讚拽专讗 讘砖驻讞讛 砖讛讬讗 讗砖讛 诪讬讬专讬 诇砖驻讞讛 诇讗 讗讬爪讟专讬讱 拽专讗 讚讗驻讬诇讜 讘转 讞讜专讬谉 谞诪讬 驻讟讜专讛. 讜诇讗 讗讬爪讟专讬讱 讙"砖 讗诇 讗诇注讘讚讬诐 讝讻专讬诐 讜讗注"讙 拽专讗 讘讞爪讬讬' 砖驻讞讛 讜讞爪讬讬' 诪砖讜讞专专转 拽讗 诪讬讬专 讜讗"讻 讗驻讬诇讜 讞爪讬讜 注讘讚 讜讞爪讬讜 讘谉 讞讜专讬谉 诪爪讬谞谉 诇诪诇讬诇祝 诪讛讻讗 讗讬爪讟专讬讱 诇诪讬诇祝 诪讛讗讚讜谉 讚' 讚讞讜驻讛 诇讗 谞转谉 诇讛 诇讗 拽讗讬 讗诇讗 讗爪讚 注讘讚讜转 砖讘讛 讜讚讜拽讗 爪讚 注讘讚讜转 讗讬转拽讜砖 诇讗砖讛 讜讗诇 爪讚 讞讬专讜转 讜讛"讗 诇讬讞讬讬讘 诇讛讻讬 讗讬爪讟专讬讱 讛讗讚讜谉 讚' 诇诪讬驻讟专讬':





讚讬讬拽讗 谞诪讬 讚拽转谞讬 谞砖讬诐 讜注讘讚讬诐 砖讗讬谞谉 诪砖讜讞专讬谉 讻讜' 讜专讬砖讗 讚转谞讬 讛讻诇 讜诪专讘讬 诪讬 砖讞爪讬讜 注讘讚 讜讞爪讬讜 讘谉 讞讜专讬谉 诇讗讞专 诪砖谞讛 讛专讗砖讜谞讛 讜诪砖讛讛 讛专讗砖讜谞讛 诇讗 讝讝讛 诪诪拽讜诪讛 讜讛讬讗 住驻讬讗 讚诪转谞讬':





诪讛专砖"讗 - 讞讬讚讜砖讬 讛诇讻讜转

讘讚"讛 讝讻讜专讱 讻讜' 讘讬专讜砖诇诪讬 讘注讬 诪讗讬 讗诪专 专讘讬 讬讛讜讚讛 讘讗谞讚专讜讙讬谞讜住 讻讜' 注讻"诇 讻爪"诇:


讘讚"讛 讗诇讗 讟讜诪讟讜诐 住驻拽 讛讜讗 讜讗注"讙 讚讗谞讚专讜讙讬谞讜住 谞诪讬 住驻讬拽讗 讛讜讗 诪讟注诐 诪拽爪转 讻讜' 讗诇讗 讟讜诪讟讜诐 讻讜' 讗讬诪讗 讗砖讛 讛讜讛 诪诪讬诇讗 讻讜' 讜讗"转 讘谞讚讛 讻讜' 讗讘诇 讛讻讗 诇讬讻讗 讗诇讗 讞讚 拽专讗 讻讜' 注讻"诇 讬砖 诇讚拽讚拽 讘驻讬' 讚讘专讬讛诐 讗诐 谞驻专砖 讚讛讻讬 驻专讬讱 讗诇讗 讟讜诪讟讜诐 住驻讬拽讗 讜诪诪讬诇讗 讛讜讛 驻讟专讬谞谉 诇讬讛 诪砖讜诐 讚讗砖讛 讛讜讛 讜诪讬讬转讬 讞讜诇讬谉 诇注讝专讛 讜诇讗 讗讬爪讟专讬讱 诇讬讛 拽专讗 诇诪注讜讟讬 讜讻谉 驻讬专砖讜. 讛转讜住驻讜转 驻讬专讻讗 (讚砖诪注讬谞谉) [讚砖诪注转讬谉] 讘驻' 专"讗 讚诪讬诇讛 注"砖 讗讘诇 讗"讻 诪讗讬 拽砖讬讗 诇讛讜 诪讛讛讜讗 讚谞讚讛 注讚 砖讛讜讻专讞讜 诇讜诪专 讚讛讻讗 诇讬讻讗 讗诇讗 讞讚 诪讬注讜讟讗 讜诇讬转讗 诇讗讜拽诪讗 讗诇讗 讘讗谞讚专讜讙讬谞讜住 讚讛讗 诪讻"砖 讗讬 讛讜讬 谞诪讬 讛讻讗 转专讬 拽专讗讬 谞讬讞讗 讟驻讬 讚驻专讬讱 诇"诇 讛讛讜讗 拽专讗 讻诇诇 诇诪注讜讟讬 讟讜诪讟讜诐 讚诪诪讬诇讗 驻讟专讬谞谉 诇讬讛 讚诇讗 诇讬讬转讬 讞讜诇讬谉 诇注讝专讛 讜讻"讻 讛转讜住驻讜转 讘讛讚讬讗 讘驻专拽 专"讗 讚诪讬诇讛 讚拽专讗讬 讬转讬专讗 诇诪注讜讟讬 讟讜诪讟讜诐 讚讘' 讝讻讜专讱 讻转讬讘讬 讛讻讗 诇诪注讜讟讬 讗驻讬诇讜 讟讜诪讟讜诐 讜转诇诪讜讚讗 驻专讬讱 讚诇"诇 讗讬讚讱 诪讬注讜讟讗 诇讟讜诪讟讜诐 讚诪诪讬诇讗 驻讟专讬谞谉 诇讬讛 诪砖讜诐 讚诇讗 诇讬讬转讬 讞讜诇讬谉 讘注讝专讛 讜谞专讗讛 诇驻专砖 注讜讚 讚诇讗 讛讜讜 讙专住讬 讘砖诪注转讬谉 诪讬 讗讬爪讟专讬讱 拽专讗 诇诪注讜讟讬 讻讜' 讗诇讗 讗讬爪讟专讬讱 拽专讗 诇诪注讜讟讬 住驻讬拽讗 讜讻谉 谞专讗讛 诪诪讛 砖讛讘讬讗讜 诪驻专拽 讗诇讜 诪讜诪讬谉 讜讛"驻 讗讬爪讟专讬讱 讬转讜专讗 讚拽专讗 诇诪注讜讟讬 住驻讬拽讗 讜讛讻讗 讚诇讬转 诇谉 讬转讜专讗 诇讬转 诇谉 诇诪注讜讟讬 诪讞讚 诪讬注讜讟 讗诇讗 住驻讬拽讗 讚讗谞讚专讜讙讬谞讜住 诪讟注诐 诪拽爪转 讝讻讜专讱 讜诇讗 住驻讬拽讗 讚讟讜诪讟讜诐 讜讻讛"讙 讻转讘讜 讙诐 讛转讜住驻讜转 砖诐 讘驻' 专"讗 讚诪讬诇讛 讗诪诇转讗 讚专讘 讞住讚讗 砖诐 讚诇"诇 诇诪注讜讟讬 讟讜诪讟讜诐 讻讬讜谉 讚讗讬讻讗 诇讗讜拽诪讬 诪讬注讜讟讗 诇讗谞讚专讜讙讬谞讜住 讜讘讛讻讬 住诇讬拽讜 讻诇 讚讘专讬讛诐 讻讛讜讙谉 讚讘讛讱 讚谞讚讛 诇讗 驻专讬讱 诇讗 讗讟讜诪讟讜诐 讜诇讗 讗讗谞讚专讜讙讬谞讜住 讻讬讜谉 讚讗讬讻讗 讘' 诪讬注讜讟讬 讜讛讻讗 讚讗讬讻讗 讞讚 诪讬注讜讟讬 诇讗 驻专讬讱 讗诇讗 讗讟讜诪讟讜诐 讚讗讬讻讗 诇讗讜拽诪讗 诪讬注讜讟讗 诇讗谞讚专讜讙讬谞讜住 讜讘讛讛讬讗 讚驻专拽 讗诇讜 诪讜诪讬谉 讜讘驻专拽 讚诐 砖讞讬讟讛 讜讘驻"讘 讚讬讜诪讗 讻转讘讜 讚讘讻诇 讛谞讬 诇讬讻讗 专拽 诪讞讚讗 拽专讗 讻讜' 专"诇 讚诇讬讻讗 讬转讜专讗 讻诇诇 专拽 诪讞讚讗 拽专讗 讚讛讬讬谞讜 诪讙讜驻讛 讜诪砖"讛 驻专讬讱 砖驻讬专 讗驻讬' 讗讗谞讚专讜讙讬谞讜住 讚讗讬爪讟专讬讱 讬转讜专讗 讚拽专讗 诇诪注讜讟讬 住驻讬拽讗 讜诇讬讻讗 讚讗讬爪讟专讬讱 诇讙讜驻讬讛 讜诇驻讬 讚专讱 讝讛 诇讗 讛讜讬 爪专讬讻讬 诇诪讬诪专 讛讻讗 讚讟讜诪讟讜诐 讛讜讛 驻讟专讬谞谉 诇讬讛 诪诪讬诇讗 讗诇讗 诇拽讜砖讟讗 讜专讜讜讞讗 讚诪诇转讗 拽讗诪专讬 讛讻讬 讗讘诇 拽砖讛 诇驻讬 讝讛 诪讗讬 拽砖讬讗 诇讛讜 诇讬转讬 注诇 转谞讗讬 讚讗讬诪讗 讚讗讛"谞 讜拽讜砖讟讗 讛讻讬 讛讜讗 讜注"讻 讛谞专讗讛 诇讛讙讬讛 讘转讜住' 讗"谞 讘诪拽讜诐 讗诇讗 讜讻爪"诇 讜讗注"讙 讚讗谞讚专讜讙讬谞讜住 (谞诪讬) 住驻讬拽讗 讛讜讗 诪讟注诐 诪拽爪转 讝讻讜专讱 讻讚讗诪专 转诇诪讜讚讗 讗讬 谞诪讬 讟讜诪讟讜诐 讛讜讗讬诇 讜谞砖讬诐 驻讟讜专讜转 讻讜' 注讻"诇 讜砖谞讬 讛讚专讻讬诐 砖讻转讘谞讜 讛诐 砖谞讬 讚专讻讬 讛转讜住' 讛讚专讱 讛专讗砖讜谉 砖诇 讛转讜住' 讻诪"砖 讚驻专讬讱 讚讛讗 讗讬爪讟专讬讱 讬转讜专讗 讚拽专讗 诇讟讜诪讟讜诐 讜诇讬讻讗 讗诇讗 讞讚 拽专讗 诇诪注讜讟讬 讗谞讚专讜讙讬谞讜住 诪讟注诐 诪拽爪转 讝讻讜专讱 讜注讚"讝 讻转讘讜 讜讗"转 讘谞讚讛 讻讜' 讜讚专讱 讛砖谞讬 砖诇 讛转讜住' 讛讜讗 讛讚专讱 砖讻转讘讜 讙"讻 讘驻专拽 专"讗 讚诪讬诇讛 讚驻专讬讱 讛讻讗 讚诇讗 爪专讬讱 拽专讗 诇诪注讜讟讬 讟讜诪讟讜诐 讚诪诪讬诇讗 驻讟专讬谞谉 诇讬讛 讜讗讛讗 讛拽砖讜 诇讬讬转讬 注诇 转谞讗讬 讻讜' 讜讚讜"拽:


讘讗"讚 讗讘诇 讛讗 拽"诇 讚转驻砖讜讟 诪讛讻讗 讚住诪讬讻讛 讘讻诇 讻讞讜 讻讜' 讜讗"诇 讚讘讻诇 注谞讬谉 诪诪注讟 诇讬讛 拽专讗 注讻"诇 爪"注 讚讛讗 诇驻讬 讚注转 讛诪拽砖讛 讚驻专讬讱 讚诇讗 讗讬爪讟专讬讱 诪讬注讜讟讗 讜诪诪讬诇讗 驻讟专讬谞谉 诇讬讛 拽讗诪专讬 讚转驻砖讜讟 讚住诪讬讻讛 讘讻诇 讻讞讜 讜讗"讻 诪讗讬 拽讗诪专讬 讚讗讬讻讗 诇诪讬诪专 讚讘讻诇 注谞讬谉 诪诪注讟 诇讬讛 拽专讗 讚讛讗 讗讬 诇讗 讻转讬讘 拽专讗 拽讬讬诪讬谞谉 讛讻讗 讜讬"诇 讚讛"拽 讘讻诇 注谞讬谉 诪诪注讟 拽专讗 讛讗砖讛 诪专讗讬讛 讚讗驻讬' 注诇 转谞讗讬 诇讗 诇讬讬转讬 讜讛讗讬 谞诪讬 讗讬诪讗 讗砖讛 讛讜讗 讜拽"诇:





专砖"砖

讙诪专讗 讗诇讗 注讘讚讬诐 诪谞诇谉 讻讜' 讛讗 诇"诇 拽专讗 讻讜'. 谞专讗讛 讚讛驻讬专讻讗 讚注讘讚讬诐 诪谞诇谉 讛讜讗 讚专"讛 讙讜驻讬' 讜讻诪"砖 讛转讜住' 讘讬讜诪讗 (注讜) 讚"讛 讛谞讬 讜讘砖"诪 讜讚注 讚讛专注"讘 讻转讘 讟注诐 讚注讘讚讬诐 诪砖讜诐 讚讻"诪 砖讛谞砖讬诐 讻讜'. 讜转诪讜讛 讚砖讘讬拽 讟注诪讗 讚专"讛 诪讗"驻 讛讗讚讜谉 讻讜' 讜谞"诪 诇讞"注 讜讞讘"讞 讜讗祝 诇诪"讗 讘讞"注 砖诇 拽讟谉 讚诇讗讜 讘专 讻驻讬' 讛讜讗 讻诪讜 砖讛讗专讬讱 讘讝讛 讛讟"讗 讘专讬砖 诪讻讬诇转讬谉 讜诪讻砖"讻 讚拽砖讛 讟驻讬 诇驻讬专讜砖讜 讘专讬砖讗 讚诪转谞讬转讬谉 讻砖讬讟转 讛专诪讘"诐 讚诇诪"讗 驻讟讜专 讜讚讜讞拽 诇讜诪专 讚讗祝 砖讞讬讬讘 诪讚讗讜专讬讬' 专讘谞谉 驻讟专讜讛讜 讘砖讜讗"转 讻讚讬 砖讬诪讛专 专讘讜 诇砖讞专专讜 注讬' 讘讻"诪 讘驻"讘 诪讛诇' 拽"驻 讛讬"讙. 砖讜讘 诪爪讗转讬 诇讛转讜专"注 砖注诪讚 注诇讬讜 讜诇驻诇讗 讘注讬谞讬 砖诇讗 砖转 诇讘讜 诇诪砖"讻 诪讛讗 讚驻讬' 讘专讬砖讗 讚诪转谞讬转讬谉 注讜讚 讻转讘 讛专注"讘 讟"讗 讚讻转讬讘 讘讘讜讗 讻诇 讬砖专讗诇 诇讬专讗讜转 讜注讘讚讬诐 诇讗讜 讘讻诇诇 讬砖专讗诇. 讟注诐 讝讛 诇"诪 讘讙诪专讗 讜讙诐 拽"诇 讚诪讬砖专讗诇 讗讬诪注讜讟 谞诪讬 诪砖讜讞专专讬诐 讻讚讛讜讻讬讞讜 讛转讜住' 讘住讜讻讛 (讻讞 讘) 讜注"讻 转爪讟专讱 诇讜诪专 砖讬砖 砖讜诐 专讘讜讬 讻诪砖"讻 讛转讜住' 砖诐 讗"讻 讞"注 讜讞讘"讞 讬讛讗 讙"讻 讞讬讬讘 诪讗讜转讜 专讘讜讬. 砖讜讘 专讗讬转讬 诇讛专诪讘"诐 专驻"讘 诪讛诇讻讜转 讞讙讬讙讛 砖讙诐 讛讜讗 讻转讘 讘' 讟注诪讬诐 讛诇诇讜 砖讘讛专注"讘 讜爪"注:



转讚"讛 讗诇讗 (讘住讜驻讜). 讜讗讬讻讗 诇诪讬诪专 讚讘讻"注 诪诪注讟 拽专讗. 注讬' 专砖"讗 砖谞讚讞拽 讜诇"谞 讚讻诇 讝讛 诪讛拽讜砖讬' 讜专"诇 讚讗"诇 讚拽专讗 诪诪注讟 讚讗驻讬' 注诇 转谞讗讬 诇讗 讬讘讬讗 讜讗"讻 诪讗讬 驻专讬讱 讗讬爪讟专讬讱 讻讜':





讘谞讬讛讜

讚旨职讗指讝执讬诇 砖讈职诪讜旨讗值诇 讜职讗址讬职转旨执讬 诇职诪止砖讈侄讛 讘旨址讛植讚值讬讛旨. 讗指诪址专 讚旨执讬诇职诪指讗 讞址住志讜职砖讈指诇讜止诐 诇职讚执讬谞指讗 拽指讗 诪执转职讘旨指注执讬谞指讗. 谞专讗讛 诇讬 讘住"讚 讛注谞讬谉 讻讱 讻讬 讞诇拽讬诐 诪谞驻砖 砖诇 砖诪讜讗诇 讛谞讘讬讗 注"讛 讛讞讜谞讬诐 转诪讬讚 注诇 讛拽讘专 注讚 转讞讬讬转 讛诪转讬诐 讗讝诇讜 诇讛专 讛注讘专讬诐 诇诪拽讜诐 拽讘讜专转 诪砖讛 专讘讬谞讜 注"讛 讜讛讘讬讗讜 讞诇拽 诪讞诇拽讬 谞驻砖讜 砖诇 诪砖讛 专讘讬谞讜 注"讛 讛砖讜讻谞转 砖诐 注诇 拽讘专讜 砖专爪讛 砖讬转讞讘专 注诐 讞诇拽 诪诪砖讛 专讘讬谞讜 注"讛 讻讚讬 砖讗诐 讬讛讬讛 谞讬讚讜谉 注转讛 讘讚讬谉 讝讛 砖诇 注谞讬谉 诪讞讬讬转 注诪诇拽 讗砖专 诪讜讻谉 诇讬讚讜谉 讘讜 砖讗讜诇 讛诪诇讱 注"讛 讘讗讜转讜 讛讬讜诐 砖讗讝 诪砖讛 专讘讬谞讜 注"讛 砖讻转讘 注谞讬谉 讝讛 砖诇 诪讞讬讬转 注诪诇拽 讛谞讜讙注 诇砖诪讜讗诇 讘驻住讜拽 讗讜止讬 诪执讬 讬执讞职讬侄讛 诪执砖只旨讉诪讜止 讗值诇 (讘诪讚讘专 讻讚, 讻讙) 砖专诪讜讝 讻讗谉 诪讛 砖诪讜讟诇 注诇 砖诪讜讗诇 诇注砖讜转 讘注谞讬谉 讝讛 砖诇 诪讞讬讬转 注诪诇拽 讜讗讙讙 讻诪讜 砖讗诪专 专讘讬谞讜 讛讗专"讬 讝"诇 讻讗砖专 讻转讘转讬 讘住讛"拽 讘侄旨谉 讬职讛讜止讬指讚指注 讚注转讛 诪砖讛 专讘讬谞讜 注"讛 讬注讬讚 注诇讬讜 砖拽讬讬诐 诪讛 砖诪讜讟诇 注诇讬讜 诇注砖讜转 讘讚讘专 讝讛 讜讻讘专 讬爪讗 讬讚讬 讞讜讘转讜 讘爪讜讜讬 讝讛 砖爪讜讛 讗转 砖讗讜诇 讛诪诇讱 注"讛 诇注砖讜转 砖诇讗 讛讬讛 爪专讬讱 砖讬诇讱 讛讜讗 讙诐 讻谉 注诪讜 诇诪诇讞诪讛 讜讻诪驻讜专砖 讘讚讘专讬 专讘讬谞讜 讛讗专"讬 讝"诇.
讜讝讛讜 砖讗诪专 讚旨职诇值讬讻旨指讗 诪执诇旨职转指讗 讛诪讜讟诇转 注诇讬 讘注谞讬谉 讝讛 砖诇 诪讞讬讬转 注诪诇拽 讜讗讙讙 讚旨执讻职转执讬讘指讛 讘旨职讗讜止专址讬职转指讗 讘驻住讜拽 '讗讜止讬 诪执讬 讬执讞职讬侄讛 诪执砖只旨讉诪讜止 讗值诇' 砖讈侄诇指讗 拽执讬旨址诪职转旨值讬讛旨 讗诇讗 讻讘专 拽讬讬诪转讬 诪讛 砖诪讜讟诇 注诇讬 讘注谞讬谉 讝讛 砖诪讜讻谉 砖讗讜诇 诇讛讬讜转 谞讬讚讜谉 讘注讘讜专讜 讘讬讜诐 讝讛.
讜诇驻讬 讚讘专讬谞讜 讜驻专讜砖讬谞讜 讘住"讚 诪讜讘谉 讻讬 砖诪讜讗诇 讛谞讘讬讗 注"讛 诇讗讜 注诇 讚讬谉 讜讞砖讘讜谉 砖诇 诪注砖讬讜 拽讗诪专 '讚旨执讬诇职诪指讗 诪执转职讘旨指注执讬谞指讗 诇职讚执讬谞指讗' 讗诇讗 拽讗讬 注诇 讚讬谉 讝讛 砖诇 诪讞讬讬转 注诪诇拽 讜讗讙讙 讚谞讬讚讜谉 注诇讬讜 砖讗讜诇 讘讜 讘讬讜诐 讻讬 讘注转 砖讛注诇讛 讗讜转讜 砖讗讜诇 讘讜 讘讬讜诐 注诇 讬讚讬 讘注诇转 讗讜讘 讬讚注 砖讘讜 讘讬讜诐 讬讛讬讛 谞讬讚讜谉 砖讗讜诇 注诇 讛讚讘专 讛讝讛 诇拽讘诇 注谞砖讜 讜诇讻谉 讞砖砖 注诇 注爪诪讜 砖诪讗 讙诐 讛讜讗 讬讛讬讛 谞讬讚讜谉 讘注谞讬谉 讝讛 砖诇 诪诇讞诪转 注诪诇拽 诪讟注诐 砖讻转讘转讬 讘住讛"拽 讘侄旨谉 讬职讛讜止讬指讚指注 诪讚讘专讬 专讘讬谞讜 讛讗专"讬 讝"诇 砖讘讬讗专 讘住讜讚 讛讻转讜讘 '讗讜止讬 诪执讬 讬执讞职讬侄讛 诪执砖只旨讉诪讜止 讗值诇' 诪讛 砖爪专讬讱 诇讛讬讜转 注诇 讬讚讬 砖诪讜讗诇 讛诪诇讱 注"讛 诇注砖讜转讜 讘讚讘专 讝讛.
讗讜 讬讜讘谉 讘住"讚 讛讻讜谞讛 讘讗讜诪专讜 讚旨职诇值讬讻旨指讗 诪执诇旨职转指讗 讚旨职讻指转址讘职转旨指 讘旨职讗讜止专址讬职转指讗 砖讈侄诇指讗 拽执讬旨址诪职转旨值讬讛旨 讛讬讬谞讜 专讜爪讛 诇讜诪专 讗诇 转拽驻讬讚 注诇讬 注诇 讗砖专 讛讟专讞转讬讱 诇拽讜诐 诪诪拽讜诪讱 诇讛转讞讘专 注诪讬 讛讬讜诐 讛讝讛 讻讬 讗转讛 谞讞砖讘 讗讘讬 讜讗谞讬 讘谞讱 诪讗讞专 砖拽讬讬诪转讬 讻诇 诪讛 砖讻转讘转 讘转讜专讛 讜讛转诇诪讬讚 谞讞砖讘 讘谉 诇专讘讜 讜专讗讜讬 诇讗讘 诇讛讟驻诇 讘爪专讻讬 讘谞讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讛讗 诇诪讛 诇讬 拽专讗. 注讬讬谉 砖讬讟讛 诪拽讜讘爪转 专驻"讘 讚讘"诪 讚"讛 诪爪讗 驻讬专讜转 讘砖诐 讛专诪讘"谉:





讞讬讚讜砖讬 专讘讬 注拽讬讘讗 讗讬讙专

诪转谞讬' 专讬砖 驻讬专拽讬谉 讛讻诇 讞讬讬讘讬诐 讘专讗讬讛 讞讜抓 诪讞砖"讜 讜讻讜' 讜注讘讚讬诐 砖讗讬谞诐 诪砖讜讞专专讬诐, 讜讘讙诪专讗 注讘讚讬诐 诪谞"诇, 讗"专 讛讜谞讗 讗诪专 拽专讗 讗转 驻谞讬 讛讗讚讜谉 讚' 诪讬 砖讗讬谉 诇讜 讗诇讗 讗讚讜谉 讗讞讚 讬爪讗 讝讛 砖讬砖 诇讜 讗讚讜谉 讗讞专, 讘诪诇"诪 讘讛诇' 诪诇讻讬诐 (驻"讬 讛"讝) 讻转讘 讛专讘 讛诪讙讬讛, 讚诪"砖 专砖"讬 讘注专讻讬谉 讚注讘讚 讙诪讜专 驻讟讜专 诪专讗讬讛 诪拽专讗 讚讗转 驻谞讬 讛讗讚讜谉, 讜诇讗 讻转讘 诪砖讜诐 讙讝"砖 讚诇讛 诇讛, 讛讬讬谞讜 诪砖讜诐 讚诇诪砖谞讛 讗讞专讜谞讛 讘诪住讻转 讙讬讟讬谉 (讚祝 注讗) 讚诪讬 砖讞爪讬讜 注讘讚 讜讞爪讬讜 讘谉 讞讜专讬谉 讻讜驻讬谉 讗转 专讘讜 讜注讜砖讛 讗讜转讜 讘谉 讞讜专讬谉 讞爪讬讜 注讘讚 讜讞爪讬讜 讘"讞 讞讬讬讘 讘专讗讬讛, 讜注"讻 爪"诇 讚拽专讗 讗转 驻谞讬 讛讗讚讜谉 爪专讬讱 诇注讘讚 讙诪讜专:


讜讚讘专讬讜 讗讬谞谉 讗诇讗 转讬诪讗 讚讗讟讜 诪砖谞讛 讗讞专讜谞讛 讞讜诇拽转 注诇 诪砖谞讛 专讗砖讜谞讛 讘讚讬谉, 讜讛诇讗 讙诐 诪砖谞讛 讗讞专讜谞讛 住讜讘专转 讚诇驻谞讬 讛转拽谞讛 讛讬讛 讞爪讬 注讘讚 驻讟讜专 讜砖驻讬专 讗爪讟专讬讱 拽专讗 诇讞爪讬 注讘讚 诇驻讜讟专讜, 讗诇讗 讚讗讞专 砖转拽谞讜 诇讻讜祝 讗转 专讘讜 谞砖转谞讛 讛讚讬谉, 讜转讜 讚讙诐 诇讗讞专 转拽谞讛 讗讻转讬 讗讬爪讟专讬讱 诇驻讟讜专 讞爪讬讜 注讘讚 讜讞爪讬讜 讘"讞 讗诐 讛讜讗 住专讬住:


讙诪专讗 讗爪讟专讬讱 拽专讗 [讝讻讜专讱 诇讛讜爪讬讗 讟讜诪讟讜诐 讚驻讟讜专 讛讜讗] 诇诪注讜讟讬 住驻讬拽讗, 讛拽砖讜 讛转讜住' 讚住"讚 砖讬转讞讬讬讘 诪住驻拽 诇拽讬讬诐 诪爪讜转 专讗讬讛 讜讛拽专讘谉 讬讘讬讗 注诇 转谞讗讬 讚讗诐 讛讜讗 讗砖讛 诇讛讜讬 谞讚讘讛, 讜讗祝 诇诪"讚 谞讚专讬诐 讜谞讚讘讜转 讗讬谉 拽专讬讘讬谉 讘讬讜"讟 谞拽专讬讘 讘讞讜讛"诪, 讜转讬专爪讜 讚讗讬谞讜 讬讻讜诇 诇注砖讜转 讻谉 讚诪讘讟诇 诪诪爪讜转 住诪讬讻讛, 讚讗"讬 诇住诪讜讱 讚砖诪讗 讗砖讛, 讜拽专讘谉 谞砖讬诐 诇讗 讘注讬 住诪讬讻讛, 讜讛讜讬 注讘讜讚讛 讘拽讚砖讬诐.
讜拽砖讛 诇讬, 讚讛讗 讬讻讜诇 诇讛转谞讜转 讚讗诐 讛讜讗 讝讻专 讬讛讬讛 注讜诇转 专讗讬讛 讜讬住诪讜讱, 讜讗诐 讛讜讗 谞拽讘讛 讬讛讬讛 讞讜诇讬谉, 讜讗讞专 讛住诪讬讻讛 讬讗诪专 讚讗诐 讛讜讗 谞拽讘讛 诪拽讚讬砖讜 注转讛 诇谞讚讘讛, 讜讗诐 讻谉 讘砖注转 住诪讬讻讛 诇讗 讛讬讛 注讘讜讚讛 讘拽讚砖讬诐 讚讛讬讛 注讚讬讬谉 讞讜诇讬谉, 讜讗讜诇讬 讗驻砖专 讚注谞讬谉 住诪讬讻讛 讛讜讬 讻注讬谉 讛拽专讘讛, 讜讗住讜专 诇注砖讜转 讻谉 讘讞讜诇讬谉 讚讛讜讬 讘讻诇诇 讞讜诇讬谉 讘注讝专讛, 注讬讬谉 转讜住' 讘"讘 (讚祝 驻讗 注"讘 讚"讛 讜讚诇诪讗):


讙诪' 转谞讜 专讘谞谉 讝讻讜专讱 诇讛讜爪讬讗 讟讜诪讟讜诐 讜讗谞讚专讜讙讬谞讜住:
讘转讜住驻讜转 讞讙讬讙讛 (讚祝 讚' 注"讗 讚"讛 讗诇讗 讟讜诪讟讜诐 住驻讬拽讗 讛讜讗) 讛拽砖讜 诇讬转讬 注诇 转谞讗讬 讜讗诐 讛讜讗 讗砖讛 诇讬讛讜讬 谞讚讘讛, 讜转讬专爪讜 讚诪讘讟诇 诇讬讛 诪住诪讬讻讛, 讜讗注"讙 讚住诪讬讻讛 诇讗 诪注讻讘, 诪"诪 诇讻转讞讬诇讛 讗讬谉 诇谞讜 诇转拽谉 拽专讘谉 讻讚讬 诇讘讟诇讜 诪住诪讬讻讛. 讚讛讻讬 拽讗诪专 讘砖"住 讙讘讬 讞诪砖讛 砖谞转注专讘讜 驻住讞讬讛谉 讜谞诪爪讗 讬讘诇转 讘讗讞转 诪讛谉 注讻"讚:
讛谞讛 讛专诪讘"诐 讛诇讻讜转 拽专讘谉 驻住讞 (专讬砖 驻专拽 专讘讬注讬) 讻转讘 讛砖讜讞讟 讗转 讛驻住讞 注诇 讘谞讬 讞讘讜专讛 讜讗诪专 诇讛诐 诇讗讞专 讝诪谉 讛驻住讞 砖砖讞讟转讬 砖诇讗 诇砖诪讜 砖讞讟转讬讜 讜讻讜' 砖讜专转 讛讚讬谉 砖讗"谞 [讚拽讚讜拽 讛诇砖讜谉 诇讗讞专 讝诪谉, 谞诇注"讚 讚讛讻讜讜谞讛 注诇 讚专讱 砖讻转讘 专讘讬谞讜 住讜祝 讛诇' 讟讜诪讗转 诪砖讻讘] 讜讛诪讞诪讬专 讛专"讝 诪砖讜讘讞, 讜讬讘讬讗 驻住讞 砖谞讬:
讜讻转讘 讛专讗讘"讚 诪讛 讝讛 砖讘转 砖讗诐 讛讜讗 驻讟讜专 讗"讬 诇讛讘讬讗 驻住讞讜 注"转 砖诇诪讬诐 注讻"诇, 讜讘讬讗专 讛诇讞"诪 砖讛专讬 讻谉 诪讘讜讗专 讘驻住讞讬诐 (讚祝 驻讟) 讙讘讬 谞诪爪讗 讬讘诇转 讘讗' 诪讛谉, 讜讛诇讞"诪 转讬专抓 注驻"讬 转讜住' 讚"讛 讛谞"诪 讚讬注讘讚, 讜讝"诇 讜讛"讛 讗讻诇讛讜 讗诪专讬谞谉 讛讻讬 讗住诪讬讻讛 讜讗诪转谞讜转 讜讗谞讜转专, [讛讬讬谞讜 讚讻讬 诪砖谞讬谞谉 转讞讬诇讛 诪砖讜诐 讚诪讘讬讗 拽讚砖讬诐 诇讘讬转 讛驻住讜诇 讜讬讘讜讗 诇讬讚讬 谞讜转专, 讜讻谉 诪砖讜诐 住诪讬讻讛 讗祝 讚讗讬谞讜 诪注讻讘, 爪"诇 讙"讻 诪砖讜诐 讚讛谞"诪 讚讬注讘讚, 讜讻谉 拽讗讬 讙"讻 讗驻专讻转 讛砖"住 讘诪转谞讜转 讚诪转谉 讗' 讻讬驻专 讚讛谞"诪 讚讬注讘讚, 诪讛专砖"讗] 讜转讬诪讗, 讜讻讬 讘砖讘讬诇 讚砖诪讗 讬讛讬讛 谞讜转专 讗讜 诪砖讜诐 住诪讬讻讛 讚诇讗 诪注讻讘讗 讗讜 砖诇讗 讬注砖讜 讛诪转谞讜转 讻讛讜讙谉 讬讻谞住 诇讬讚讬 住驻拽 讻专转, 讜讬"诇 讚讟讜讘 砖讬讚讞讛 住驻拽 讻专转 讘砖讜讗"转 诪诪讛 砖讬注砖讜 专讜讘诐 砖诇讗 讻讛讜讙谉 注讻"诇, [讜讛拽砖讛 诪讛专砖"讗 讚讬注砖讜 住诪讬讻讛 讜诪转谉 讚' 讜讝专讬拽讛 砖讬注砖讜 专讜讘诐 讻讛讜讙谉, 讜讚讜讞拽 诇讜诪专 讚讻诇 讛谞讬 诪讬诇讬 诪注讻讘讬谉 讘驻住讞 注讻"诇, 讜讛谞讛 诇注谞讬谉 讝专讬拽讛 讗讬谉 讻讗谉 讚讜讞拽, 讚讛讗诪转 讻谉 讛讜讗 讚驻住讞 砖谞转谉 讘讝专讬拽讛 诇讗 讬爪讗, 讻讚讗讬转讗 讘驻住讞讬诐 (讚祝 拽讻讗 注"讗) 讜讘讗讬谞讱 住诪讬讻讛 讜诪转谉 讚' 讗讬谉 诪拽讜诐 诇讜诪专 讻谉 讗驻讬诇讜 讘讚讜讞拽, 讚诪讛 住讘专讗 讬讛讬讛 讚讗诐 注砖讛 住诪讬讻讛 讘驻住讞 讗讜 讚谞转谉 诪转谉 讚' 讚讬驻住讜诇 讜诇讗 谞讬转谉 诇讛讗诪专 讻诇诇, 讗讘诇 诪"诪 讗讬谉 讻讗谉 拽讜砖讬讗 讚诪砖讜诐 住驻拽 讻专转 讗住讜专 诇注砖讜转 讗讬住讜专 讚讗讜专讬讬转讗 讘讬讚讬诐 讻诪"砖 转讜住' 讘诪谞讞讜转 (讚祝 诪讟) 讘驻砖讬讟讜转 诇注谞讬谉 讗讬住讜专 诇注讘讜专 注诇讬讛 讛砖诇诐 注讬讬"砖, 讛"谞 住诪讬讻讛 讛讬讻讗 讚诇讬讻讗 诪爪讜转 住诪讬讻讛 讛讜讬 注讘讜讚讛 讘拽讚砖讬诐, 讜讻谉 诪转谉 讚' 注讜讘专 注诇 讘诇 转讜住讬祝 讻讚讗讬转讗 讘注讬专讜讘讬谉 (讚祝 拽讗) 讜注讬拽专 讛拽讜砖讬讗 专拽 讘讛讬驻讜讱 砖诇讗 诇注砖讜转 住诪讬讻讛 讜讛讜讬 专拽 讘讬讟讜诇 诪爪讜讛, 讜讻谉 诇讬转谉 诪转谉 讗' 讚讛讜讬 砖讘 讜讗"转 讻讚讗讬转讗 讘注讬专讜讘讬谉 砖诐, 讜讘讝讛 转讬专爪讜 砖驻讬专 讚讬注砖讜 专讜讘谉 砖诇讗 讻讛讜讙谉, 讻谉 谞专讗讛 诇注谞"讚 谞讻讜谉].
讜讘讗诪转 讬砖 诇注讬讬谉, 讚诪谞"诇 诇转讜住' 讚讛讱 砖谞讜讬讬讗 讚讛谞"诪 讚讬注讘讚 拽讗讬 讙"讻 注诇 驻专讻转 讛砖"住 讚诪转谉 讗' 讻讬驻专 讚诇诪讗 讻驻砖讟讗 讚住讜讙讬讗 讚拽讗讬 专拽 注诇 驻专讻讗 讘转专讬讬转讗 讚谞转谉 讘砖驻讬讻讛 讬爪讗, 讜讛讬讬谞讜 讚讬"诇 讘讝讛 讚讘讬讟讜诇 诪爪讜转 驻住讞 讚讛讜讬 讘砖讜讗"转 注讚讬祝 讬讜转专 诪诪讛 砖讬注砖讜 专讜讘诐 讘诪注砖讛 砖诇讗 讻讛讜讙谉, 讚讛讬讬谞讜 诇砖驻讜讱 讛谞讝专拽讬谉 讚讛讜讬 注砖讬讛 砖诇讗 讻讛讜讙谉, 讗讘诇 诇注谞讬谉 诪转谉 讗' 讚讙诐 注转讛 讛讜讬 砖讜讗"转 砖讗讬谞讜 谞讜转谉 砖讗专 讛诪转谞讜转 讬"诇 讚诪讜讟讘 诇注砖讜转 讻谉 讜诇讗 讬讻谞住 诇讬讚讬 住驻拽 讻专转 讻讬讜谉 讚注转讛 讙"讻 专拽 讘砖讜讗"转 [讜讗讬 诪诪讛 讚诪砖谞讬 讘转讞讬诇讛 诪砖讜诐 住诪讬讻讛 讚讛讜讬 讙"讻 讘砖讜讗"转, 讬"诇 讚注讚讬驻讗 诪讬谞讬讛 驻专讬讱, 讜讻讬讜谉 讚诪诪讬诇讗 诇讗 拽讬讬诪讗 诇讗 讚拽讚拽讜 讻"讻] 诪讚拽讚讜拽 诇砖讜谉 转讜住' 诪砖诪注 讚讚讜拽讗 诪砖讜诐 专讜讘诐 砖诇讗 讻讛讜讙谉, 讜讗诇讜 讘讘' 砖谞转注专讘讜 注讜专讜转 驻住讞讬讛谉 讜谞诪爪讗 讬讘诇转 讘讗' 讞讬讬讘讬诐 讘驻"砖 注"转 砖诇诪讬诐, 讜讗"讻 讘讛讛讬讗 讚砖讞讟转讬讜 砖诇讗 诇砖诪讜 砖驻讬专 诪讬讬转讬 驻住讞 讘转谞讗讬 砖诇诪讬诐, 讗诇讗 讚拽砖讛 注"讝 诪驻住拽讗 讚讛专诪讘"诐 (讚驻' 讜') 讙讘讬 诪驻拽讞 讙诇 讚讘讗专讜讱 讚讛讜讬 住' 驻讟讜专 诪驻"砖, 讛专讬 讗祝 讛讬讻讗 讚诇讬讻讗 诪砖讜诐 专讜讘谉 砖诇讗 讻讛讜讙谉, 讙"讻 讗"讬 诇讛讘讬讗 讘转谞讗讬. 讝讛讜 转讜专祝 讚讘专讬 讛诇讞"诪, 讜讛谞讬讞 讘爪"注:
讜讛谞讛 诇讻讗讜专讛 住讜注专 讛拽讜砖讬讗 注诇 转讜住驻讜转 讚讚拽讚拽讜 讚专讘讬诐 讬注砖讜 砖诇讗 讻讛讜讙谉 讚诪"诪 讬砖讗专 讛拽讜砖讬讗 讘诪驻拽讞 讛讙诇 讘驻住讞讬诐 (讚祝 爪讗) 讚驻讟讜专 诪驻住讞 砖谞讬:
讜讘驻砖讜讟讜 讬"诇 讚讚讜拽讗 讘讬讘诇转 讚讜讚讗讬 讬砖 注诇 讗讞讚 讞讬讜讘 讻专转, 讘讝讛 讛讬讛 专讗讜讬 诇讛讘讬讗 注诇 转谞讗讬 讘注谞讬谉 讚诇讗 诪注讻讘讗 讗诐 诇讗 诪爪讚 砖讬注砖讜 专讜讘诐 砖诇讗 讻讛讜讙谉, 讗讘诇 讘诪驻拽讞 讚诇讬讻讗 讞讬讜讘 讻专转 讜讚讗讬 诇讗 讗诪专讬谞谉 讚讬注砖讛 住驻拽 砖诇讗 讻讛讜讙谉, 讚讚诇诪讗 讛讜讗 砖诇诪讬诐 讜讛砖驻讬讻讛 砖诇讗 讻讛讜讙谉, 讜讬转讬讬砖讘 讘讝讛 讚诇讗 诇住转专讜 讚讘专讬讛诐 讗诇讜 注诇 讚讘专讬讛诐 讘讞讙讬讙讛 (讚祝 讚' 注"讗) 讚"讛 讗诇讗 讟讜诪讟讜诐 讛谞"诇 讚讻转讘讜 讚讗讬谉 诇谞讜 诇转拽谉 拽专讘谉 诇讘讟诇讜 诪住诪讬讻讛, 讚讛讻讬 拽讗诪专 讛砖"住 讘驻住讞讬诐 讙讘讬 讛' 砖谞转注专讘讜, 讜讛讗 讛转诐 诇讬讻讗 讛讱 住讘专讗 讚讬注砖讜 专讜讘诐 砖诇讗 讻讛讜讙谉, 讜讗祝 讚讬"诇 讚诇注讜诪转 讝讛 讛转诐 诇讬讻讗 住驻拽 讻专转, 诪"诪 专讗讬讛 诇讬讻讗 诪住讜讙讬讗 讚驻住讞讬诐, 讜诇驻讬 讛谞"诇 谞讬讞讗 讚住诪讻讜 注爪诪诐 讚诪"诪 诪讜讻专讞 诪讛讛讬讗 讚诪驻拽讞 讛讙诇 讚讘诇讗"讛 讛讬讻讗 讚专拽 住驻拽 讻专转 讗讬谞讜 诪讘讬讗 注"转 诇讘讟诇 住诪讬讻讛, 讗"讻 诪讻"砖 讛讻讗 讚讛讜讬 专拽 住驻拽 讞讬讜讘 专讗讬讛, [讜诇驻讬 讚讘专讬谞讜 讛谞"诇 讙诐 诇讝讛 讗讬谉 专讗讬讛 讚讬"诇 讘诪驻拽讞 讛讙诇 诇讗 诪砖讜诐 住诪讬讻讛 诪讘讟诇讬谉 讗讜转讜 诪诇讛讘讬讗 拽专讘谉, 讚讬"诇 讻讬讜谉 讚讛讜讬 砖讜讗"转 注讚讬祝 讬讜转专 诪诇讛讘讬讗 驻住讞 注"转, 讗诇讗 讚讛讟注诐 诪砖讜诐 讚注砖讛 讘讬讚讬诐 砖诇讗 讻讛讜讙谉 诇砖驻讜讱 讛谞讝专拽讬谉].
讗讜诇诐 诇砖讜谉 转讜住' 讚谞拽讟讬 讛讻诇 讜诇讗 讬讻谞住 诇讬讚讬 住驻拽 讻专转 讚诪砖诪注 讚讙诐 诪住驻拽 讻专转 讛讬讛 专讗讜讬 诇讛讘讬讗 注"转 讗诇讜诇讬 讛讟注诐 讚讬注砖讜 专讜讘诐 砖诇讗 讻讛讜讙谉, 讜讬砖讗专 讛拽讜砖讬讗 诪诪驻拽讞 讛讙诇.
讜讛砖注专 讛诪诇讱 转讬专抓 讚讘诪驻拽讞 讘诇讗"讛 讗"讗 诇讛讘讬讗 讘转谞讗讬 砖诇诪讬诐 诪砖讜诐 讞讝讛 讜砖讜拽 讚讘讝讛 诇讬转讗 诇驻专讻转 讛砖"住 讚诇讬讬转讬 讻讛谉 讚诇讗 注讘讬讚 驻住讞讗 讚讚诇诪讗 讛讱 砖诇诪讬诐. 讜诇讗 谞驻讬拽 讛讻讛谉 讬讚讬 驻住讞讜, 讜讛谞讛 讘驻砖讜讟讜 讬砖 诇驻拽驻拽 讚讛讗 转讜住' 讛拽砖讜 讗讛讛讬讗 讚讞讝讛 讜砖讜拽 讚诇讬讬转讬 讻讛谉 拽讟谉, 讜转讬专爪讜 讚注讚讬驻讗 诪谞讬讛 驻专讬讱, 讜讗"讻 讘诪驻拽讞 讬砖讗专 讛拽讜砖讬讗 讚诇讬讬转讬 讻讛谉 拽讟谉, 讜讬专讗讛 讚讘驻砖讜讟讜 讗讬谞讜 诪讜讘谉 拽讜砖讬讗 讝讜 讚转讜住' 讚讛讗 诇讻"注 讗讬谉 诪讗讻讬诇讬谉 讗讬住讜专 诇拽讟谉 讘讬讚讬诐 讜讻讚讗讬转讗 讬讘诪讜转 (讚祝 拽讬讙) 讜诇专讜讘 讛驻讜住拽讬诐 讛讜讬 讚讗讜专讬讬转讗 讚讬诇驻讬谞谉 诪讟讜诪讗讛 讜砖专爪讬诐, 讜讗祝 诇驻讬 住讜讙讬讗 讚谞讚专讬诐 (讚祝 诇讜) 讚砖讛 诇讘讬转 讗讘讜转 诇讗讜 讚讗讜专讬讬转讗, 谞诇注谞"讚 讚讝讛讜 专拽 讚讛拽讟谉 讬讻讜诇 诇讛转讞讘专 讗祝 讗讞专 砖讞讬讟讛 讚讛讬讬谞讜 讘砖注转 讗讻讬诇讛 讻讬讜谉 讚诇讗讜 讘专 诪讬谞讜讬, 讗讘诇 讛讬讻讗 讚注讘讚 驻住讞讜 讚讘讙讚讜诇 讻讛"讙 诇讗 诪讛谞讬 诪讬谞讜讬 讘驻住讞 讝讛 讙诐 讘拽讟谉 讛讜讬 讛讗讬住讜专 诇讗讻讜诇 诪讝讛 讻讬讜谉 讚讗讬谉 讝讛 驻住讞讜 诇爪讗转 讘讛.
讜讛谞讛 讛诪讙"讗 (住讬' 砖诪讙) 讻转讘 讘讻讜讜谞转 转讜住' 讚讘诪拽讜诐 讞讬谞讜讱 诪爪讜讛 砖专讬 诇讬转谉 诇拽讟谉 讻诪讜 讚诪讞谞讻讬谉 拽讟谉 讘转拽讬注转 砖讜驻专 讘砖讘转, 讜诇注谞"讚 讗讬谞讜 诪讛讚讜诪讛, 讚讛转诐 转拽讬注转 砖讜驻专 讘砖讘转 讛讜讬 讚专讘谞谉, 讗讘诇 砖诇讗 诇诪谞讜讬讬谉 讚诪讚讗讜专讬讬转讗 讗住讜专 诇讛拽讟谉 诪讛 诪讛谞讬 讘讝讛 讞讬谞讜讱 诪爪讜讛 诇讛转讬专 讗讬住讜专 讚讗讜专讬讬转讗, 讜讙诐 讘砖讜驻专 讗讬讻讗 讞讬谞讜讱 诪爪讜讛 讚讘转拽讬注转讜 诪拽讬讬诐 诪爪讜讛 讚砖讜驻专, 讚讙诐 讙讚讜诇 砖转讜拽注 讘砖讘转 拽讬讬诐 诪爪讜转 砖讜驻专 讚讝诪谞讜 讙诐 讘砖讘转 讗诇讗 讚注讘专 注诇 砖讘讜转 讚砖讘转, 讗讘诇 讗讻讬诇讛 砖诇讗 诇诪谞讜讬讬谉 诇讬讻讗 诪爪讜讛 讻诇诇讚诪爪讜转 注砖讛 讚讗讻讬诇转 讘砖专 诇讬讻讗 讘砖诇讗 诇诪谞讜讬讬谉.
讜讛讻讜"驻 (专住讬' 拽讗) 讻转讘 讚诪讛"转 讘讟诇 讗讬住讜专 讚砖诇讗 诇诪谞讜讬讬谉 砖注诇 讞讝讛 讜砖讜拽 讘驻住讞 讘专讜讘 讗讬谞讱 讞讝讛 讜砖讜拽 讚砖诇诪讬诐 讗诇讗 诪讚专讘谞谉 诇讗 讘讟诇, 讚讛讜讬 讚讘专 讞砖讜讘. 讜住"诇 诇转讜住' 讚讗讬住讜专 讚专讘谞谉 诪讜转专 诇讛讗讻讬诇 诇拽讟谉 讘讬讚讬诐, 讜讬砖 诇讙诪讙诐 讘讝讛 讛专讘讛 讚讗祝 讚讛专砖讘"讗 讜住讬讬注转讜 住"诇 诪讗讻讬诇讬谉 诇拽讟谉 讗讬住讜专 讚专讘谞谉, 讛讬讬谞讜 讛讬讻讗 讚讘注爪诪讜转讜 讛讜讬 讗讬住讜专 讚专讘谞谉, 讗讘诇 讗讬住讜专 讚讗讜专讬讬转讗 讚谞转注专讘 讘专讜讘 讜诪讚专讘谞谉 诇讗 讘讟诇, 讝讛 讙专注 讻讬讜谉 讚讙讜祝 讛讗讬住讜专 诪讚讗讜专讬讬转讗 讗住讜专 诇讛讗讻讬诇 诇拽讟谉, 讜讗诐 讗转讛 专讜爪讛 诇讛讗讻讬诇讜 诇拽讟谉 诪讚讬谉 讘讬讟讜诇, 讘讝讛 讞诇讛 转拽谞转 讞讻诪讬诐 讚讚讘专 讞砖讜讘 诇讗 讘讟诇 诇讛驻拽讬注 诪诪谞讜 讛讗讬住讜专 砖讛讬讛 注诇讬讜 讗讬诇讜 讛讬讛 谞讬讻专, 讜讻诇 讛讗讬住讜专讬谉 砖讬砖 讘讝讛 讗诐 讛讬讛 谞讬讻专 讞诇 讙诐 注转讛 讚讗诪专讜 讞讝"诇 讚诇讗 诇讘讟诇, 讜讗"讬 诇讛讗讻讬诇讜 讗讬住讜专 诪讻讞 讛讘讬讟讜诇, 讜讝讛讜 讘专讜专 诪住讘专讗:
讜诇讝讛 谞专讗讛 诇讛专讻讬讘 讘' 讛转讬专讜爪讬诐 讚诪谉 讛转讜专讛 讘讟诇 讘专讜讘, 讜讘诪拽讜诐 讞讬谞讱 诪爪讜讛 讛注诪讬讚讜 注诇 讚"转 讚诇讘讟诇 讘专讜讘, 讜讻讬讜谉 砖讻谉 注讜诇讬诐 讻讛讜讙谉 讚讘专讬 讛砖注讛"诪 讚讘诪驻拽讞 讗"讗 诇讬转谉 诇讻讛谉 拽讟谉 讚讛讜讬 住驻拽 讗讬住讜专 砖诇讗 诇诪谞讜讬讬谉 讚诇讬讻讗 讘讬讟讜诇 讘专讜讘, 讜讗祝 诇讛专诪讘"诐 讚讻诇 住驻拽 讚讗讜专讬讬转讗 诪讛"转 诇拽讜诇讗 讜专拽 诪讚专讘谞谉 讗住讜专, 诪"诪 讛讱 讗讬住讜专 讚专讘谞谉 讞诪讜专 诪砖讗专 讗讬住讜专讬谉 讚专讘谞谉 讻讬讜谉 讚讛讜讬 讛住驻拽 讘讚讗讜专讬讬转讗 讜讗住讜专 诇讛讗讻讬诇讜 诇拽讟谉 讗驻讬诇讜 讘住专讱 诪爪讜讛, 讗"讻 诪讬讜砖讘 拽讜砖讬讬转 讛诇讞"诪, 讚讘讛讛讬讗 砖诇讗 诇砖诪讜 讻讬讜谉 讚诪讚讬谞讗 讗讬谉 注"讗 谞讗诪谉, 讘讜讚讗讬 诇讗 讞诪讬专 诪讗讬住讜专 讚专讘谞谉 讜诪讜转专 诇讛讗讻讬诇 诇拽讟谉 讘诪拽讜诐 讞讬谞讜讱, 讜讗驻砖专 讚讙诐 诇讙讚讜诇 诪讜转专 讚讗讜转讜 讙讚讜诇 讗讬谞讜 讞讜砖砖 诇讛讞诪讬专 诇讞讜砖 诇讚讘专讬 讛注讚, 讜注讻"驻 诪讜转专 诇讬转谉 诇拽讟谉, 讜砖驻讬专 讬讻讜诇 诇讛讘讬讗 驻住讞 讘转谞讗讬 砖诇诪讬诐:
讗讜诇诐 讘注讬拽专 讚讘专讬 讛砖注讛"诪 讬砖 诇讚讜谉, 讚讛讗 讘驻砖讜讟讜 讬砖 转讬拽讜谉 讚讬讘讬讗 讻讛谉 讚诇讗 注讘讬讚 驻住讞, 讜讛讻讛谉 讬讘讬讗 讙"讻 讟诇讛 讜讬转谞讛 讗诐 讝讛 砖诇 讛诪驻拽讞 讛讜讗 驻住讞 讗谞讬 谞诪谞讛 注诪讜 讜讚讬讚讬 砖诇诪讬诐, 讜讗诐 讛诪驻拽讞 砖诇诪讬诐 讚讬讚讬 驻住讞, 讜讬讜爪讗 诪诪谞"驻 (讜讗驻砖专 诪讛 讚谞砖诪注 诪讚拽讚讜拽 诇砖讜谉 转讜住' 讚讘砖转讬诐 砖谞转注专讘讜 驻住讞讬讛诐 讜谞诪爪讗 讬讘诇转 讚讬讘讬讗 讘转谞讗讬, 讛讬讬谞讜 讻讬讜谉 讚砖谞讬讛诐 谞讻谞住讜 讘住驻拽 讻专转 专讗讜讬 诇讛诐 诇转拽谉 注爪诪诐 讗祝 诇注砖讜转 砖诇讗 讻讛讜讙谉, 讗讘诇 讘讝讛 讚讛讻讛谉 讗讬谞讜 讘住' 讗讬谉 专讗讜讬 诇讜 诇注砖讜转 讻谉 讘转谞讗讬 讜砖诇讗 讻讛讜讙谉 讘住诪讬讻讛 讜砖驻讬讻讛 讘砖讘讬诇 砖讬讝讻讛 讞讘讬专讜).
讜谞专讗讛 讘讛拽讚诐 转讜住' 诪谞讞讜转 (讚祝 诪讟) 讚讛拽砖讜 讛讗 驻住讞 讝诪谞讜 讗讞专 转诪讬讚 讘讬谉 讛注专讘讬诐, 讜讚诇诪讗 讛讜讬 砖诇诪讬诐 讜注讜讘专 讘注砖讛 讚注诇讬讛 讛砖诇诐, 讜讗祝 讚讘讚讬注讘讚 讻砖专, 诪"诪 讗讬谉 诇讜诪专 讚诪住驻拽 讻专转 讬注砖讛 讗讬住讜专, 讜注讜讚 讚讛讗 讗驻讬诇讜 诪砖讜诐 住诪讬讻讛 讚诇讗 诪注讻讘 讗讬谞讜 诪讘讬讗, 讜转讬专爪讜 讚注诇讬讛 讛砖诇诐 讝讛讜 专拽 讗讞专 讛拽讟专转 讗讬讘专讬 转诪讬讚, 讗讘诇 诇讗 拽讜讚诐, 讜讘讬讜诪讗 (讚祝 讻讟) 转讬专爪讜 讚驻住讞 砖谞讬 讝诪谞讜 拽讜讚诐 讛转诪讬讚, 讜讘砖注讛"诪 讻转讘 诇讛讜讻讬讞 讚专砖"讬 住"诇 讻转讜住' 诪谞讞讜转, 诪诪"砖 专砖"讬 驻住讞讬诐 (讚祝 驻讞 注"讘) 讚"讛 讘转拽谞转讬讛 讚专讘讬讛 讚诇讗 诪爪讬 诇讜诪专 讗诐 讙讚讬 讗诪专 诇讬 专讘讬 讬讛讬讛 讛讟诇讛 砖诇诪讬诐 讜讻讜', 讜讛讗 讛转诐 讚诪讬讬专讬 讘驻住讞 专讗砖讜谉 讘诇讗"讛 讗讬谞讜 讬讻讜诇 诇讛转谞讜转 诪砖讜诐 讗讬住讜专 注诇讬讛 讛砖诇诐, 注"讻 讚住"诇 诇专砖"讬 讻转讜住' 诪谞讞讜转, 讚拽讜讚诐 讛拽讟专转 讛转诪讬讚 诇讬讻讗 砖讜诐 注诇讬讛 讛砖诇诐.
讜诇注谞"讚 讗讬谉 讝讛 讛讻专讞, 讜转讞讬诇讛 谞讘讗专 讻讜讜谞转 转讜住' 讛谞"诇 讚诇讻讗讜专讛 讬砖 诇讬讬砖讘 拽讜砖讬讬转诐 讘驻砖讬讟讜转 讚驻专讻转 讛砖"住 讚讬注诇讛 讜讬诇讬谉 讻讚讗诪专讬谞谉 讘驻住讞讬诐 (讚祝 谞讟), 讚讗祝 诪转讜住' 诪谞讞讜转 住讜祝 讚讘专讬讛诐 讜讻谉 诪转讜住' 专"讛 (讚祝 诇讜 讚"讛 讜谞转拽诇拽诇讜 讛诇讜讬诐 讘砖讬专) 诪讘讜讗专 讚住"诇 讚讛讱 讚诪注诇讛 讜诪诇讬谉 讝讛讜 专拽 诇诪"讚 讚讗讬谉 诇讬谞讛 诪讜注诇转 讘专讗砖 讛诪讝讘讞 (讜讚诇讗 讻专砖"讬 驻住讞讬诐 (讚祝 谞讟) 砖讻转讘讜 讚讝讛讜 诇讻"注 讚讗诐 注诇讜 诇讗 讬专讚讜), 诪"诪 讚诇诪讗 驻专讻转 讛砖"住 诇诪"讚 讗讬谉 诇讬谞讛 诪讜注诇转, 讜讗祝 讚诪"诪 讝专讬拽转 讚诐 讛讜讬 讗讬住讜专 讚专讘谞谉 讻诪"砖 转讜住' 诪谞讞讜转 砖诐, 诪"诪 讚诇诪讗 住"诇 诇讛砖"住 讚诪砖讜诐 住驻拽 讻专转 专讗讜讬 诇讛转讬专 讻谉, 讚讚讜拽讗 诪砖讜诐 讘讬讟讜诇 住诪讬讻讛 讜讻谉 诇砖驻讜讱 讛谞讝专拽讬谉 讚讛讜讬 诪讚讗讜专讬讬转讗 砖诇讗 讻讛讜讙谉. 讗讘诇 讘讝讛 讚诪讚讗讜专讬讬转讗 诇讙诪专讬 砖专讬 诪注诇讛 讜诪诇讬谉 专讗讜讬 诇注砖讜转 讻谉 诪砖讜诐 住驻拽 讻专转.
讜爪"诇 讚住"诇 诇转讜住' 讚诪讛 讚讗诪专讬谞谉 砖诐 讘驻住讞讬诐 讚诪讜转专 诇讗讻讜诇 讛讘砖专 讗祝 讚诇讗 谞拽讟专讜 讛讗诪讜专讬谉, 讚讛讜讬 讻谞讟诪讗讜 讗讜 谞讗讘讚讜, 讛讬讬谞讜 讚讜拽讗 讛转诐 讚讜讚讗讬 讗讬谉 专讗讜讬 诇讛拽讟讬专 诪砖讜诐 注诇讬讛 讛砖诇诐, 讗讘诇 讙讘讬 讬讘诇转 讚砖诇 驻住讞 诪讜转专 诇讛拽讟讬专诐, 讗诇讗 讻讬讜谉 讚讗谞谉 诇讗 讬讚注讬谞谉 讗讬讝讛 讚驻住讞 讗"讬 诇讛拽讟讬专谉, 讬"诇 讚诇讗 讛讜讬 讻谞讗讘讚讜 讜讗住讜专 诇讗讻讜诇, 讚讗讜转讜 砖讛讜讗 驻住讞 拽诪讬 砖诪讬讗 讗住讜专 诇讗讻讜诇 拽讜讚诐 讛拽讟专讛, 讜讗祝 讚转讜住' 驻住讞讬诐 砖诐 讻转讘讜 讚讗驻讬诇讜 讗诐 讗讬谞讜 专讗讜讬 诇讛拽讟讬专 诪讚专讘谞谉 讛讜讬 讻谞讗讘讚讜 诪"诪 讬"诇 讚讜讚讗讬 讚专讘谞谉 注讚讬祝, 讛诐 讗诪专讜 讜讗住专讜 讛讛拽讟专讛 讜讛讜讬 讻讜讚讗讬 讗讬谞讜 专讗讜讬 诇讛拽讟讬专, 讗讘诇 讘住驻拽 讚讗讜专讬讬转讗 讚诇讗 讗诪专讜 讜诇讗 转拽谞讜 讗诇讗 讚讗住讜专 诪诪讬诇讗 诪住驻拽 诇讗 讛讜讬 讻谞讗讘讚讜, 讜讻注讬谉 讝讛 讻转讘 讛专"谉 驻"讘 讚砖讘转 诇注谞讬谉 讘专讻讛, 讚讘讚专讘谞谉 诪讘专讻讬谉 讜注诇 住驻拽 讚讗讜专讬讬' 诇讗 诪讘专讻讬谉 讚诪拽专讬 住驻拽 讘专讻讛.
讗讜 讚讘讗诪转 转讜住' 诪谞讞讜转 讜讬讜诪讗 诇讗 住"诇 讻砖讬讟转讬讬讛讜 驻住讞讬诐 讛谞"诇, 讜讻诪讜 讚讛砖讬讙 讘讟讜专讬 讗讘谉 诇讞讙讬讙讛 (讚祝 讝') 讚诪讻讞 讚专讘谞谉 诇讗 诪拽专讬 谞讗讘讚讜, 讜讛讻讗 谞诪讬 讬砖 诇讜诪专 讘住驻拽:
讜诪讛 讚讛拽砖讜 转讜住' 诪谞讞讜转 讘讻讜专 砖谞转注专讘 讘驻住讞, 专砖"讗 讬拽专讘讜 讚讛讗 讝诪谞讜 讗讞专 讛转诪讬讚, 讜讛讗 讛转诐 讚诪讬讬专讬 讘驻住讞 专讗砖讜谉 讜讘诇讬诇讛 讜讚讗讬 讗讬谉 诇讛拽讟讬专 讚讗祝 讘驻住讞 讗讬谞讜 讬讻讜诇 诇讛拽讟讬专 讚诇讗 注讜诇转 讞讜诇 讘砖讘转, 讜讬讻讜诇 诇讗讻讜诇 讛讘砖专 讜砖驻讬专 讬砖 转拽谞讛 讘诪注诇讛 讜诪诇讬谉, 讬"诇 讚拽讜砖讬讬转 转讜住' 讚诪"诪 诇诪"讚 诇讬谞讛 诪讜注诇转 讗讬讱 讬转专抓 诪砖谞讛 讝讜, 讜讻讬讜谉 砖讻谉 讗讝讚讗 专讗讬讬转 讛砖注讛"诪 讚砖驻讬专 讬"诇 讚专砖"讬 住"诇 讻转讜住' 讬讜诪讗, 讜诪"诪 砖驻讬专 讛拽砖讛 专砖"讬 讚讬转谞讛 讘砖诇诪讬诐 讚讛讗 讘诇讬诇讛 砖讬讘讗 专讘讜 讜讗讜转讜 讚砖诇诪讬诐 讬讛讗 诪讘讜专专 砖讛讜讗 砖诇诪讬诐 讜讗讬谞讜 讬讻讜诇 诇讛拽讟讬专讜 讜讬讻讜诇 诇讗讻讜诇 讛讘砖专, 讜讘讬讜转专 讚诇讙诪专讬 讗"讬 诇讛拽讟讬专 讗祝 讚驻住讞 讚诇讗 注讜诇转 讞讜诇 讘讬讜"讟, 讜砖驻讬专 讬砖 转拽谞讛 讘诪注诇讛 讜诪诇讬谉 诇讻"注 诇砖讬讟转 专砖"讬 驻住讞讬诐, 讻讬讜谉 讚讗诐 注诇讜 诇讗 讬专讚讜, 讜讚讜拽:
讜讛谞讛 讗诐 讛讬讬谞讜 讗讜诪专讬诐 诇拽讜砖讟讗 讚诪诇转讗 讻讚讘专讬谞讜 诇转专抓 拽讜砖讬' 转讜住' 讚驻专讻转 讛砖"住 讚讬讛讗 诪注诇讛 讜诪诇讬谉, 讜诇讜诪专 讚讗诐 讗"讬 诇讛拽讟讬专 诪住' 诪拽专讬 讙"讻 谞讗讘讚, 讛讬讬谞讜 诪专讜讜讬讞讬谉 拽讜砖讬讬转 讛诇讞"诪 诪讛诪驻拽讞 讛讙诇, 讚讬"诇 讚专"讬 讚讗诪专 讘讙诇 讗专讜讱 驻讟讜专 诪驻住讞 砖谞讬 住"诇 讻诪"讚 诇讬谞讛 诪讜注诇转 讜讗"讬 诇讛转谞讜转 讜讻拽讜砖讬讬转 转讜住' 诪谞讞讜转, 讚讛砖转讗 讗驻砖专 诇拽讬讬诐 讚讙诐 驻住讞 砖谞讬 讝诪谞讜 讗讞专 讛转诪讬讚 讜讙诐 拽讜讚诐 讛拽讟专转 转诪讬讚 讞诇 讛注砖讛 讚注诇讬讛 讛砖诇诐 讜讛讛讬讗 讚讘讻讜专 砖谞转注专讘 讘驻住讞 诪讬讬专讬 讘讗诪转 讘诪讜转专 驻住讞 讻诪"砖 转讜住' 诪谞讞讜转.
讗讜诇诐 讗讬谉 讝讛 诪住驻讬拽, 讚讛讗 (讘讚祝 爪讗) 诪讬讬转讬 转谞"讛 专"砖 讘谞讜 砖诇 专讬讘"讘 讜讻讜' 讙诇 讗专讜讱 驻讟讜专, 讜拽砖讛 诇诪"讚 讗讬谉 诇讬谞讛 诪讜注诇转 讗诪讗讬 驻讟讜专, 讜讗祝 讚讝讛 讬砖 诇讚讞讜转 讚讬"诇 讚讛讘专讬讬转讗 讝讜 住"诇 讻讛转谞讗 讚讛谞讬转谞讬谉 讘讝专讬拽讛 讗诐 谞转谉 讘砖驻讬讻讛 诇讗 讬爪讗, 诪"诪 讬拽砖讛 注诇 讛专诪讘"诐 讚讘住讜祝 驻"讙 讻转讘 讘讛讛讬讗 讚谞诪爪讗 讬讘诇转 讚讗"讬 诇讛转谞讜转 讘驻住讞 讚驻住讞 讘砖驻讬讻讛 (讜诪讚砖讬讬专 讛专诪讘"诐 讚驻住讞 讘诪转谉 讗' 诪砖诪注 讚砖讬谞讜讬讗 讚讛砖"住 讛谞"诪 讚讬注讘讚 诇讗 拽讗讬 注诇 讛讱 讚诪转谉 讗' 讜讻讚讻转讬讘谞讗 诇注讬诇) 讜讛讗 诇讚讬讚谉 讚拽讬讬"诇 诇讬谞讛 诪讜注诇转 讘诇讗"讛 讗"讬 诇讛转谞讜转, 讗注"讻 讚讛专诪讘"诐 住"诇 讗讜 讻砖讬讟转 转讜住' 诪谞讞讜转 讜讬讜诪讗 讛谞"诇 讗讜 讻讚讘专讬谞讜 讚讬讻讜诇 注"讬 诪注诇讛 讜诪诇讬谉, 讚住"诇 诇专砖"讬 讚讛讱 转拽谞讛 讛讬讗 诇讻"注 讻讬讜谉 讚讗诐 注诇讜 诇讗 讬专讚讜, 讜讗"讻 讬拽砖讛 注诇 驻住拽讗 讚专诪讘"诐 讘诪驻拽讞 讛讙诇, 讜讗诐 讚讛专诪讘"诐 讬住讘讜专 讚讙诐 讘讘' 砖谞转注专讘讜 注讜专讜转 驻住讞讬讛谉 诇讬讻讗 转拽谞转讗 诇注砖讜转 砖诇讗 讻讛讜讙谉, 讜讻驻砖讟讗 讚讘专讬 转讜住' 讞讙讬讙讛 讛谞"诇, 讗"讻 讛讚专讗 讛拽讜砖讬讗 诇讚讘专讬 讛专诪讘"诐 砖讛转讞诇谞讜 讙讘讬 砖诇讗 诇砖诪讜.
讜谞诇注"讚 讚讛专诪讘"诐 住"诇 诇讬住讜讚 讻讚讘专讬谞讜 讘转讜住驻讜转 讛谞"诇 讚讛讬讻讗 讚讗"讬 诇讛拽讟讬专 诪住驻拽 诇讗 谞拽专讗 谞讗讘讚讜. 讜讘讬讜转专 讚讛专诪讘"诐 诇砖讬讟转讬讛 讚住' 讚讗讜专讬讬转讗 诪讛"转 诇拽讜诇讗, 讗"讻 专拽 诪讚专讘谞谉 讗"讬 诇讛拽讟讬专 诇讗 诪拽专讬 谞讗讘讚讜, 讜诪"诪 住"诇 讻讬砖讜讘 拽讜砖讬讬转 转讜住' 诪谞讞讜转 讛谞"诇, 讚讘讛讛讬讗 讚讬讘诇转 诪讚讗讜专讬讬转讗 讗"讬 诇讛拽讟讬专, 讚讛讗 诇讛专讘讛 驻讜住拽讬诐 拽讘讜注 砖讗讬谞讜 谞讬讻专 诪讚讗讜专讬讬转讗 诇讗 讛讜讬 拽讘讜注, 讗"讻 讻砖讘讗 诇讛拽讟讬专 讗诪讜专讬谉 讚讛讜讬 诪专讜讘讗 讚砖诇诪讬诐 讜讗住讜专 诇讛拽讟讬专, 讜讘讬讜转专 讚讗祝 讗诐 诪拽专讬 拽讘讜注, 诪"诪 注讻"驻 讗讬拽讘注 讗讬住讜专讗 讚讘讝讛 住驻拽 讚讗讜专讬讬转讗 诪讛"转 诇讞讜诪专讗 讜讛讜讬 讻谞讗讘讚讜 讜砖驻讬专 讛讜讬 转拽谞讛 注"讬 讚诪注诇讛 讜诪诇讬谉, 讜诪砖"讛 爪专讬讻讬谉 诇讟注诪讗 讚驻住讞 讘砖驻讬讻讛, 讜讗"讻 讘讛讛讬讗 讚诪驻拽讞 讛讙诇 谞讬讞讗, 讚讛转诐 诪住' 讗"讬 诇讛拽讟讬专讜 诇讗 诪拽专讬 谞讗讘讚讜, 讜讗"讬 诇讛转谞讜转 诪砖讜诐 讗讬住讜专 注诇讬讛 讛砖诇诐, 讜讻讬讜谉 砖讻谉 谞讻讜谞讬诐 讚讘专讬 讛专诪讘"诐, 讚讘讛讛讬讗 砖诇讗 诇砖诪讜 诪讚讗讜专讬讬转讗 讗住讜专 诇讛拽讟讬专. 讚诪讛"转 讗讬谞讜 谞讗诪谉 讜讛讜讬 讜讚讗讬 砖诇诪讬诐. 诇讬讛讜讬 讻谞讗讘讚讜 讜砖驻讬专 诪讬讬转讬 驻住讞 讘转谞讗讬 注"讬 诪注诇讛 讜诪诇讬谉.
讗诪谞诐 诇驻"讝 讬拽砖讛 注诇 讚讘专讬谞讜 讙"讻 讻诪讜 讚讛拽砖讬谞讜 诇砖注讛"诪 讚讘诪驻拽讞 讬讘讗 讻讛谉 砖诇讗 注讘讬讚 驻住讞 讜讬讘讬讗 讙"讻 讟诇讛 讜讬转谞讛, 讜讬讛讬讛 讗讬拽讘注 讗讬住讜专讗 讜讛讜讬 讻谞讗讘讚讜, 讜诇讝讛 谞专讗讛 讗祝 讗诐 讗讬拽讘注 讜讛讜讬 住驻拽 诪讚讗讜专讬讬转讗 诇讗 诪拽专讬 谞讗讘讚讜 讜讗住讜专 诇讗讻讜诇 诪住驻拽 砖诪讗 专讗讜讬 诇讛拽讟讬专, 讗诇讗 讚讘谞诪爪讗 讬讘诇转 讘讗诪转 拽讘讜注 砖讗讬谞讜 谞讬讻专 诇讗 讛讜讬 拽讘讜注. 讜讛讜讬 讜讚讗讬 讗"讬 诇讛拽讟讬专诐 讚讛讜讗 诪专讜讘 讝讛讜 讛讜讬 讻谞讗讘讚讜, 讜讻谉 讘讛讛讬讗 讚砖诇讗 诇砖诪讜 讚讛讜讬 讙"讻 讜讚讗讬 讚讗"讬 诇讛拽讟讬专, 讚讛讗 诪讚讬谞讗 讗讬谞讜 谞讗诪谉, 讘讝讛 讬砖 转拽谞讛 注"讬 诪注诇讛 讜诪诇讬谉 讜讘诪驻拽讞 讛讙诇 讚诪住驻拽 讗"讬 诇讛拽讟讬专 诇讗 讛讜讬 讻谞讗讘讚讜 讜诇讬讻讗 转拽谞转讗, 讜讚讜拽:
讗讜诇诐 注讚讬讬谉 拽砖讛 诇讬 注诇 拽讜砖讬讬转 转讜住' 诪谞讞讜转 讚讚诇诪讗 驻专讻转 讛砖"住 注"讬 诪注诇讛 讜诪诇讬谉, 讜讗讬 讚诪住驻拽 诇讗 讛讜讬 讻谞讗讘讚讜 讚住"诇 拽讘讜注 砖讗讬谞讜 谞讬讻专 讛讜讬 拽讘讜注 诪讚讗讜专讬讬转讗, [讚诪爪讚 讘讬讟讜诇 诪讛"转 讬"诇 讚讛讬转专 诇讗 谞注砖讛 讗讬住讜专 诪讻讞 讘讬讟讜诇 讻诪"砖 讛专诪讘"谉 讘注"讝 讘住讜讙讬讗 讚讬讬谉 讘讬讬谉 讘讻"砖 注讬讬"砖 讘讛专"谉, 讗"讻 讗讜转讜 讚驻住讞 诇讗 谞转讘讟诇 诇讞讜诇 注诇讬讜 讗讬住讜专 注诇讬讛 讛砖诇诐 讜专拽 诪住' 讗"讬 诇讛拽讟讬专诐 讜诇讗 诪拽专讬 谞讗讘讚讜], 诪"诪 讬"诇 讚驻专讻转 讛砖"住 讛讬讻讬 拽转谞讬 讜驻讟讜专讬诐 诪驻住讞 砖谞讬, 讛讗 讛讬讻讗 讚讬"讚 讚讗讬讬专 讞诇 讘注"砖, 讬转讞讬讬讘 讘驻住讞 砖谞讬 讘转谞讗讬 讚诪讜转专 驻住讞 注"讬 讚诪注诇讛 讜诪诇讬谉, 讚讛讗 讘诇讬诇讛 讗"讬 诇讛拽讟讬专 诪砖讜诐 砖讘转 讜讛讜讬 讻谞讗讘讚讜, 讜讘讝讛 讙"讻 诇讗 讬住驻讬拽讜 讚讘专讬谞讜 讘讬砖讜讘 讚讘专讬 讛专诪讘"诐 讛谞"诇 讚诪"诪 讘诪驻拽讞 讛讙诇 讗诐 讞诇 讬"讚 讚讗讬讬专 讘注"砖 讬注砖讛 驻住讞 砖谞讬 讜讘转谞讗讬 讜讻谞"诇.
讜诇讝讛 谞专讗讛 讬砖讜讘 讚讘专讬 讛专诪讘"诐 讘讗讜驻谉 讗讞专. 讚诇讻讗讜专讛 讬拽砖讛 讗讬讱 讬讻讜诇 诇讛转谞讜转 讘砖诇诪讬诐, 诪讛 讬注砖讛 讘注爪诪讜转 砖讬砖 讘讛诐 诪讜讞, 讚讗住讜专 诇砖讘专谉 诪讻讞 住' 驻住讞, 讜诪讘讬讗 拽讚砖讬诐 诇讘讬转 讛驻住讜诇, 讜讻讗砖专 讛拽砖讛 讻谉 讙诐 讘砖注讛"诪 讜讛谞讬讞 讘爪"注. 讜谞"诇 讚驻专讻转 讛砖"住 讻拽讜砖讬讬转 转讜住' 讚谞讬讬转讬 讻讛谉 拽讟谉 砖讬砖讘专 注爪诪讜转 讜讛讬讬谞讜 讻谞"诇, 讗祝 讚讗讬谉 诪讗讻讬诇讬谉 诇拽讟谉 讗讬住讜专 讘讬讚讬诐. 诪"诪 讛讻讗 讚诪讚讗讜专讬讬转讗 讘讟诇 讗讬住讜专 砖讘讬专转 注爪诐 讘讗讬谞讱 讜讛讜讬 讚专讘谞谉 讜诪讜转专 诪砖讜诐 讞讬谞讜讱 诪爪讜讛. 讜讗"讻 讛讻诇 谞讻讜谉, 讚讘诪驻拽讞 讛讙诇 诇讬讻讗 转拽谞讛 诪砖讜诐 砖讘讬专转 注爪诐, 讚讗祝 注"讬 拽讟谉 讗住讜专, 讻讬讜谉 讚讛讜讬 住驻讬拽讗 讚讗讜专讬讬', 讜讗祝 讚讬讘讬讗 讘' 讻讛谞讬诐 讜讬讘讬讗讜 讻诇 讗讞讚 讟诇讛 讚讬讛讬讛 讙"讻 讘讬讟讜诇 讘专讜讘. 讚诪诪讬诇讗 讗"讗 诪砖讜诐 砖专驻讛 讚讛讗 讘讝讛 讬注砖讜 专讜讘谉 砖诇讗 讻讛讜讙谉, 讜讘讛讛讬讗 讚砖诇讗 诇砖诪讜 讚诪讚讬谞讗 讗"谞 讬讻讜诇 诇讜诪专 诇拽讟谉 诇砖讘专 讚诇讗 讗诇讬诐 诪讗讬住讜专 讚专讘谞谉 讚诪讜转专 诪砖讜诐 讞讬谞讜讱 诪爪讜讛. 讜讚讜拽:
讜讘讚讘专讬 转讜住' 诪谞讞讜转 讛谞"诇 讚注诇讬讛 讛砖诇诐 讛讜讗 专拽 讗讞专 讛拽讟专转 讗诪讜专讬 讛转诪讬讚, 拽砖讛 诇讬 诪住讜讙讬讗 讚驻住讞讬诐 (讚祝 谞讟 注"讘) 专讘 讻讛谞讗 专诪讬 讻转讬讘 诇讗 讬诇讬谉 讞诇讘 讞讙讬 注讚 讘讜拽专 注讚 讘讜拽专 讛讜讗 讚诇讗 讬诇讬谉 讜讻讜' 讜讛讻转讬讘 讜讛拽讟讬专 讜讻讜' 讛讗 讬"诇 讚讻诇 讛诇讬诇讛 讬诇讬谉 讘讗诐 注讚讬讬谉 诇讗 讛拽讟讬专讜 讗讬讘专讬 讛转诪讬讚, 讚讘住讜祝 讛诇讬诇讛 讬拽讟讬专 砖谞讬讛诐 讛讞诇讘 讞讙讬 讜讛转诪讬讚, 讜爪注"讙:
讜讛谞讛 讘转讜住' 讛讜专讬讜转 (讚祝 讚' 讚"讛 砖讛讘讬讗 讜拽砖讛 讘转讜住驻转讗 诪砖诪注) 讜讻讜' 讜诇讗 诪砖谞讬 讛讗 诇讻转讞讬诇讛, 讜转诪讜讛 诇讬 讚讛讗 讘讚讬注讘讚 讗祝 讗诐 讛拽讟讬专诐 讗转专 讘讜拽专 诪讛 砖讬讬讱 驻住讜诇, 讛讗 讛讛拽讟专讛 讗讬谞讜 诪注讻讘 讻诇诇, 讜讗讬讱 砖讬讬讱 诇讜诪专 讘讝讛 注谞讬谉 驻住讜诇 讚讬注讘讚.
讜讘讗诪转 讘注讬拽专 讚讬谞讗 讚转讜住驻转讗 讚拽转谞讬 讻诇 讛讝讘讞讬诐 砖讛拽专讬讘谉 拽讜讚诐 诇转诪讬讚 砖诇 砖讞专 讗讜 注讬讻讘谉 讗讞专 转诪讬讚 砖诇 讘讬谉 注专讘讬诐 驻住讜诇讬诐 讚住"诇 诇转讜住' 讘讛讜专讬讜转 讚诪讚讗讜专讬讬转讗 讛讜讗, [讜讚诇讗 讻转讜住' 专讬砖 注讬专讜讘讬谉 讚"讛 砖诇诪讬诐] 拽砖讛 讙"讻 讛讗 讛讝专讬拽讛 诇讬讻讗 讗讬住讜专 诪讚讗讜专讬讬' 讻讚讗诪专讬' 讘驻住讞讬诐 (讚祝 谞讟) 讛讻讗 讘讞讟讗转 注讜祝 讚讗讬谉 诇诪讝讘讞 讗诇讗 讚诪讛, 讜诪爪讚 讛讛拽讟专讛 讚注讘专 注诇 注诇讬讛 讛砖诇诐 诪讗讬 谞驻拽讗 诪谞讬讛 讚讘讚讬注讘讚 驻住讜诇, 讛讗 讘诇讗 讛拽讟讬专 讻诇诇 讙"讻 讛拽专讘谉 讻砖专 讜讗讬讱 砖讬讬讱 注谞讬谉 驻住讜诇 诪讞诪转 讛讛拽专讘讛.
讜诇转讜住' 注讬专讜讘讬谉 讬"诇 讚讻讬讜谉 讚诪"诪 讗住讜专 讙"讻 诇讝专讜拽 诪讚专讘谞谉 讚砖诪讗 讬拽讟讬专 讻诪"砖 转讜住' 砖诐 讬"诇 讚拽讗诪专 讛转讜住驻转讗 讚讘讝专拽谉 讗驻讬诇讜 讚讬注讘讚 驻住讜诇 讛讝专讬拽讛 讜讗诐 讛讜讗 谞讚专 爪专讬讱 诇讛讘讬讗 拽专讘谉 讗讞专, 讗讘诇 诇转讜住' 诪谞讞讜转 讚驻住讜诇讬谉 讛讬讬谞讜 诪讚讗讜专讬讬转讗 拽砖讛 讻谞"诇, 讜爪注"讙:





驻转讞 注讬谞讬诐

讛讗 诇诪讛 诇讬 拽专讗 诪讻讚讬 诪"注 砖讛讝"讙 讛讜讗 讜讻讜'. 讻讗砖专 讬专讚讜祝 讛拽讜专"讗 讬专讙讬"砖 讗讚诐 讚讘专讬砖讗 拽讗诪专 住转诪讗 讚转诇诪讜讚讗 讘砖诇诪讗 谞砖讬诐 讻讚讗诪专谉 讗诇讗 注讘讚讬诐 诪谞"诇 讗诇诪讗 注讘讚讬诐 拽砖讬转讬讛 讚诪谞"诇 讜讻讬 讗讛讚专 专讘 讛讜谞讗 诪拽专讗 驻专讬讱 注诇讬讛 讛讗 诇诪讛 诇讬 拽专讗 讚讗转讬 诪讙"砖 讚诇讛 诇讛. 讜讛专讘 讘专讻转 讛讝讘讞 讘讻专讬转讜转 注诇 讚祝 讝' 讜讛专讘 诪讛专"砖 讗诇讙讗讝讬 讘住' 讝讛讘 砖讬讘讛 讘住讜讙讬讬谉 讜讘住驻专讜 讙讜驻讬 讛诇讻讜转 住讬' 讜讻诇诇 拽"讝 转专讙诪讜讛 诇住讜讙讬讬谉 注诇 讚专讱 砖讻转讘讜 讛转讜' 专讬砖 驻"讘 讚诪爪讬注讗 注诪"砖 讜讻诪讛 讗"专 讬爪讞拽 拽讘 讘讚' 讗诪讜转 讚驻讬专砖讜 讚专' 讬爪讞拽 讛讜讗 讛讗讜诪专 讜讻诪讛 注砖"讘 讜讛讻讗 谞诪讬 专讘 讛讜谞讗 诪专 谞讬讛讜 讛讜讗 讚拽讗诪专 注讘讚讬诐 诪谞"诇 讜讗讬讛讜 诪驻专拽 讜诪讬讬转讬 拽专讗. 讜注诇讬讛 驻专讬讱 住转诪讗 讚转诇诪讜讚讗 讛讗 诇诪讛 诇讬 拽专讗 注"砖. 讜砖谞讬讛诐 讛诪诇讻讬诐 讻讬讜谞讜 诇讚注转 诪专谉 讛拽讚讜砖 讘住' 讻诇诇讬 讛讙诪专讗 讚祝 讬"讞 诪住' 讬讘讬谉 砖诪讜注讛. 讜诪转讗诪专讗 讻讜讜转讬讬讛讜 讛诇讻讛 诇诪砖讛 讙讚讜诇 讗讚讜谞讬谞讜 讛专诪讘"谉 讘讞讬讚讜砖讬 诪爪讬注讗 讛讘讬讗讜 讘砖讬讟讛 诪拽讜讘爪转 诪爪讬注讗 砖诐 专讬砖 驻"讘 讚拽诪驻专砖 诇住讜讙讬讬谉 注诇 讚专讱 讛讗诪讜专 [讜讻讘专 专诪讝转讬 讝讛 讘拽讜谞讟专讬住 讛诇讝 讘砖讗专 讚讜讻转讬 讚专讱 讗讙讘]:
讜诇讗 讗讻讞讚 讚注诇讛 讘诪讞砖讘讛 讚专讱 讞讬讚讜讚 诇驻专讜砖讬 住讜讙讬讬谉 讜诇讗 谞爪讟专讱 诇讜诪专 讚专讘 讛讜谞讗 讙讜驻讬讛 拽讗诪专 注讘讚讬诐 诪谞"诇 砖讛讜讗 讚讜讞拽. 讜转讜 讘住讜讙讬讬谉 讚拽讗诪专 讘砖诇诪讗 谞砖讬诐 讻讚讗诪专谉 讗诇讗 注讘讚讬诐 诪谞"诇 讬砖 诇讛注讬专 讚讛讗 讚拽讗诪专 讘砖诇诪讗 谞砖讬诐 讻讚讗诪专谉 讬转专 讜诇讬讘注讬 讘驻砖讬讟讜转 注讘讚讬诐 诪谞"诇. 讜转讜 讛讗 讚拽讗诪专 讻讚讗诪专谉 诪讜讻讞 讚拽讗讬 讗诪讗讬 讚讗诪专讬谞谉 讘住诪讜讱 讝讻讜专 诇讛讜爪讬讗 讛谞砖讬诐 讜驻专讬讱 诪讻讚讬 诪"注 砖讛讝"讙 讜讻讜' 住讚"讗 谞讬诇祝 专讗讬讛 专讗讬讛 诪讛拽讛诇. 讜讗"讻 诪讗讬 讘注讬 注讘讚讬诐 诪谞"诇 讗讟讜 诇讗 讬讚注 讙"砖 讚诇讛 诇讛. 讜讗驻砖专 诇讬砖讘 讛讻诇 讚诇注讜诇诐 讚住转诪讗 讚转诇诪讜讚讗 讛讜讗 讚讘注讬 讜讻讜谞转讜 讚诪砖诪注 诇讬讛 讚诪转谞讬' 驻讟专 诇讻诇 注讘讚 讗祝 诪讬 砖讞爪讬讜 注讘讚 讜讞爪讬讜 讘谉 讞讜专讬谉 讜诇讙诇讜转 讚砖讗诇转讜 注诇 讝讛 讚讜拽讗 诇讛讻讬 讛拽讚讬诐 讘砖诇诪讗 谞砖讬诐 讻讚讗诪专谉 诇讜诪专 讚讬讚注 讚讛讜讗 诪"注 砖讛讝"讙 讜驻讟讜专讜转 讜讝讻讜专 诇讛讜爪讬讗 讛谞砖讬诐 讻讬 讛讬讻讬 讚诇讗 谞讬诇祝 专讗讬讛 专讗讬讛 讜讘讝讛 讛讜专讛 讚讻讘专 讬讚注 讻诇 讛讗诪讜专 讘注谞讬谉 讜讗"讻 注讘讚讬 讬诇驻讬 诪讙"砖 讛诪驻讜专住诪转 讚诇讛 诇讛 讗诇讗 砖讛讜讗 砖讜讗诇 注诇 诪讬 砖讞爪讬讜 注讘讚. 讜驻专讬拽 专讘 讛讜谞讗 讚讻转讬讘 讗诇 驻谞讬 讛讗讚讜谉 讗讞讚 讬爪讗 讝讛 砖讬砖 诇讜 讗讚讜谉 讗讞专. 讜讻砖专讗讛 讛诪拽砖谉 讚讘专讬 专讘 讛讜谞讗 讛诇诇讜 住讘专 讚专讘 讛讜谞讗 讗转讗 诇住转诐 注讘讚讬诐 讜讻驻砖讟讜 诪讛 砖讗诪专 讬爪讗 讝讛 砖讬砖 诇讜 讗讚讜谉 讗讞专 讚拽讗讬 讗注讘讚 诪诪砖 讚讗讬 讙诐 专讘 讛讜谞讗 诇讗 诪讛讚专 讗诇讗 讗诪讬 砖讞爪讬讜 注讘讚 讛讜诇"诇 讬爪讗 讝讛 砖讬砖 诇讜 爪讚 注讘讚讜转 讜讻讬讜爪讗 讜诪讚谞拽讟 住转诪讗 诪砖诪注 讚拽讗讬 讗注讘讚讬诐 诪诪砖 讜诇讝讛 讛拽砖讛 诇诪讛 诇讬 拽专讗 讚讛讗讬讻讗 讙"砖 讚诇讛 诇讛. 讜驻专讬拽 专讘讬谞讗 讚专讘 讛讜谞讗 诇讗 讗转讗 讗诇讗 诇诪讬 砖讞爪讬讜 注讘讚 讜讘讛讻讬 诪讬讬专讬 诪转谞讬' 讚讬讬拽讗 谞诪讬 讚拽转谞讬 砖讗讬谞诐 诪砖讜讞专专讬谉 讜专讘 讛讜谞讗 驻砖讬讟讗 诇讬讛 讜诇讗 讛讜爪专讱 诇驻专砖. 讝讛 讗驻砖专 诇讜诪专 讜砖拽讟讜 谞讞讜 讻诇 讛讛注专讜转 讜讚讜拽 讛讟讘. 讜注讬讬谉 诪讛 砖讻转讘谞讜 讘注谞讬讜转谞讜 讘拽讜谞讟' 讝讛 讘拽诪讗 注诇 讚祝 驻"讞 讘住"讚:


讜讗诇讗 拽专讗 诇诪讗讬 讗转讗 诇讻讚讗讞专讬诐 讚转谞谉 讗讞专讬诐 讗讜诪专讬诐 讛诪拽诪抓 讜讛诪爪专祝 讜讻讜'. 讬砖 诇讛注讬专 讚诪砖诪注 讚转"拽 驻诇讬讙 注诇 讗讞专讬诐 讜讗"讻 诇转谞讗 拽诪讗 拽专讗 诇诪讗讬 讗转讗. 讜转讜 讛讘专讬转讗 讗诪讗讬 拽转谞讬 讻诇 诇专讘讜转 讛拽讟谞讬诐. 讜讗驻砖专 讚转"拽 住讘专 讚讛诪拽诪抓 讜讛诪爪专祝 讜讻讜' 讬讻讜诇讬诐 诇注诇讜转 讻砖讬讟讛专讜 砖注诇讜 诪谉 讛专讞爪讛 讻诪"砖 讛专诪讘"诐 讜驻住拽 讻转"拽. 讜诪讝讛 谞砖诪注 讚讗讞专讬诐 驻讜讟专讬诐 讗祝 讻砖讬讟讛专讜 讜讟注诪讗 讚诇讗 讗驻砖专 砖讬砖讗专 砖诪抓 诪谞讛讜 诪讛专讬讞 讜讛讗住讟谞住讬诐 讛讛讜诇讻讬诐 讚讘拽讜 爪注专讬"诐 讜讗讬谞诐 讬讻讜诇讬诐 诇注诇讜转 注诐 讻诇 讝讻讜专讱 讚讬砖 讘讛谉 讗住讟谞住讬诐. 讜诇转"拽 讗转讬 讻诇 讝讻讜专讱 讚讛诪拽诪抓 讜讻讜' 讗讬谞诐 注讜诇讬诐 注讚 砖讬讟讛专讜 讚讻砖讛诐 谞讟讛专讬诐 讬讻讜诇讬诐 诇注诇讜转 讙诐 注诐 讗住讟谞住讬诐 讘讚讜讞拽 讗讜 砖讛讗住讟谞讬住 讬专讞讬拽 注爪诪讜 诪注讟 诪讛诐. 讜讻谉 住"诇 诇转"拽 讚讘专讬转讗 讜住讘专 讚讻砖讬讟讛专讜 住讘专讗 讜诇讗 爪专讬讱 拽专讗 讗诇讗 讗转讗 诇讜诪专 讚诇讻砖讬讟讛专讜 讜讬讻讜诇讬诐 诇诇讻转 注诐 讻诇 讝讻讜专讱 讞讬讬讘讬诐. 讜诪砖讜"讛 诇讗 拽驻讬讚 讜谞拽讟 拽讟谞讬诐 诇拽爪专 讜讚讜拽 讛讟讘:

